
CINKARNA CELJE 

OBAVIJEST 


III SAVJETOVANJE JUGOSLAVENSKOG DRUŠTVA 
ZA HIDRAULIČKA ISTRAŽIVANJA 

Jugoslavensko društvo za hidraulička istraživanja održat će svoje 
treće savjetovanje u Opatiji od 17. do 19. rujna 1962. god. Dolazak i 
smještaj delegata predviđa se 16. rujna, radne sjednice 17. do 19. rujna, 
stručna ekskurzija 20. do 21. rujna. 

Upravni odbor društva je na osnovu prijedloga naših hidrauličkih 
centara odredio za Savjetovanje slijedećih 5 tema: 

1) Hidraulika i mjerne metode kod podzemnih voda i krša, 

2) Nestacionarno strujanje u moru, otvorenim tokovima i pod tlakom, 

3) Turbulencija, difuzija, kavitacija i granični sloj, 

4) Hidraulika kanalskih hidroelektrana i brodskih splavnica; otpori 
brodova, 

5) Riječna hidraulika, problemi nanosa i erozije. 

Na jednoj od radnih sjednica razmatrat će se analiza rada naših 
hidrauličkih centara u. razdoblju između I i III Savjetovanja društva, te 
smjernice za budući rad i razvoj. 

Na završnoj sjednici održat će se redovna skupština Društva na kojoj 
će se podnijeti izvještaji o radu Društva i izabrati novi Upravni odbor. 

Stručna ekskurzija se predviđa preko Plitvica do Zagreba, sa posje¬ 
tom Hidrauličkom laboratoriju i Institutu za brodsku hidrodinamiku u 
Zagrebu. 

Najave sa tačnim naslovom referata primaju se do 15. ožujka 1962. g. 

Referate za teme 1—5 treba poslati do 15. svibnja 1962. god. 

Opseg referata može biti najviše 30 000 slovnih znakova, zajedno sa 
crtežima i fotografijama. Tekst se dostavlja u dva primjerka pisana stro¬ 
jem. Uz tekst se dostavlja resume referata na našem i francuskom ili 
engleskom jeziku. Crteže izraditi na pausu; oznake na crtežima ispisati 
olovkom, a tekstove ispod crteža pisati na posebnom arku. Osim originala 
na pausu, uz drugi primjerak teksta priložiti i jednu kopiju crteža. Foto¬ 
grafije dostaviti u dva primjerka. Na poleđini fotografije ispisati broj i 
tekst. 

Najave i referate slati na adresu: Dr Ing. Josip Grčić, A.G.G. Fa¬ 
kultet, Zagreb, Kačićeva 26. 

Obaviještenja o prijavljivanju za Savjetovanje, smještaju, programu, 
načinu izlaganja referata, bit će data u »Građevinaru« u svibnju 1962. g. 

J. G. 

OŠTEĆENJA GRAĐEVINSKIH OBJEKATA OD POTRESA 

U DALMACIJI 

Sergije Nonveiller, Zagreb 


7. januara ujutro osjetio se jači potres u području 
Makarske, koji je pričinio većih šteta na građevinskim 
objektima, naročito na zgradama, na području pla¬ 
ninskog masiva Biokova i dijelu Jadranke obale od 
Makarske do Ploča. Od tog dana trešnja se nastavila 
sa lakim i jačim drhtajima zemlje i jačim udarcima, 
koji su se javljali i po 30 puta u toku od 24 sata. 

11. januara ujutro, ponovno se osjetio jači potres 
jednak onome od 7. januara. Ovaj potres osjetno je 
pogoršao stanje već oštećenih građevinskih objekata, 
a dobrim dijelom oštetio i one koji su kod prvog po¬ 
tresa ostali pošteđeni. Ovim drugim potresom pro¬ 
širilo se i područje jače oštećenih objekata do Met¬ 
kovića, Stona, Pelješca i istočnog dijela otoka Hvara, 
a u unutrašnjosti do Vrgorca i Ljubuškog i još nekih 
mjesta u Hercegovini. 

Prema još nepotpunim podacima koji stižu sa te¬ 
rena, izrađena je donja orjentaciona karta potresnog 
područja (si. 1). U tamno označenom području zabi¬ 
lježena su najveća oštećenja. U svijetlijoj zoni tako¬ 
đer su oštećeni građevinski objekti, ali u znatno ma¬ 
njoj mjeri. U ostalom omeđenom području, a i šire 
od njega, također su zabilježeni potresi, ali nisu zabi¬ 
lježena oštećenja građevinskih objekata. 

Kako trešnja i udarci ni nakon drugog jačeg po¬ 
tresa nisu prestali, stanovništvo je većim dijelom 
evakuirano iz ugroženog područja. Prvi jači potres 
uslijedio je u 11 sati ujutro, kada je većina stanov¬ 
nika bila izvan zgrada. Drugi jači potres zatekao je 
stanovništvo djelomično evakuirano i pripremljeno. 
Ovoj činjenici treba zahvaliti što u ovoj katastrofi 
nije bilo većeg broja ljudskih žrtava. 

Oštećenja na građevinskim objektima su različita, 
i u uskoj su vezi sa jačinom, trajanjem i smjerom 
potresa, te lokacijom i konstrukcijom objekta. 

Svi objekti u naseljima pri moru, a naročito viso- 
kograđevni, su manje oštećeni od onih na samom 
Biokovu. Izgleda, da je uslijed potresa došlo do laga¬ 
nog pomjeranja i klizanja terena između biokovskog 
masiva i mora. Da je došlo do ovakvog kretanja, može 
se zaključiti iz pukotina i raspuklina u terenu koje 
su većim dijelom paralelne sa morskom obalom, iz 


Podgora 

Drašnice 



SI. 1: Područje potresa i oštećenja građevinskih 
objekata 


rušenja međaša, mjestimično planiranog i izravnanog 
terena koji je prije potresa padao u kaskadama, iz 
obrušavanja kamenja sa Biokova itd. Pomjeranje te¬ 
rena na ovom području sigurno je doprinijelo većem 
razaranju građevinskih objekata od onog pri moru. 

Kretanje terena u ovom predjelu trebalo bi de¬ 
taljno ispitati, jer je presudno za donošenje odluke 
o obnovi porušenih i oštećenih objekata u selima i 
zaseocima ili njihovog premještanja uz more ili 
drugdje. 

Posebno teška oštećenja stambenih zgrada, staja i 
si. pretrpjela su sela i naselja na koja se obrušavalo 
kamenje, koje se poput kamene lavine sručilo sa 
Biokova. Pojedini kameni blokovi koji su se kotrljali 
niz padine Biokova teški su i do 20 tona. Tako je npr. 
teže stradalo selo Drašnice. Kod lociranja novih na¬ 
selja na ovom području treba voditi računa i o ova¬ 
kvim mogućnostima. 

I ovaj potres je potvrdio davno poznatu činjenicu 
da stepen oštećenja dobrim dijelom ovisi o konstruk¬ 
ciji objekta i solidnosti njegovog izvođenja. Visoko- 
građevni objekti na području pogođenom potresom i 
njihova oštećenja mogu se podijeliti u slijedeće 
grupe: 

1. Kameni objekti 

1.1 Kameni objekti zidani manjim neobrađenim 
kamenjem nepravilnog oblika, u mršavom vapnena¬ 
stom mortu, koji poput betona ispunjava prilično ve¬ 
like šupljine među njima. Temelji ovih objekata su 
također zidani, kameni. Krovna konstrukcija je drvena, 
a krovni pokrov od kamenih ploča ili kupe kanalice 
u vapnenom mortu. Ovako su pretežno građene pri¬ 
zemne zgrade, ali ima ih i spratnih, sa prizemljem i 
jednim katom. Kod spratnih zgrada tavanice su tako¬ 
đer od drvenih greda. Ova vrsta objekata su u glav¬ 
nome najstariji objekti građeni na ovom području, i 
oni su prilikom potresa najviše stradali. 

Spratni objekti čiji su vanjski zidovi preko drvenih 
greda i željeznih ključeva (Schliese) ili željeznih za- 
tega međusobno povezani, manje su oštećeni od onih 
bez međusobnih veza zidova. Dok su se oni bez veza 
djelomice raspali, oni sa željeznim vezama su samo 
više ili manje raspukli, ali se nisu rušili. 


Blokovski masiv 

SI. 


6: Pukotine na zgradama koje vjerojatno potječu 
od slijegavanja terena 



SI. 4: Vertikalna pukotina oko 10 cm široka u zemlji 
jednog uspjeka na Biokovu 


SI. 7: Zid izrađen iz kamena nepravilnog oblika 



SI. 5: Srušeni potporni zidovi 


SI. 8: Detalj djelomično srušenog zida kamene kuće 
zidanog kamenjem nepravilnog oblika 



















Br. 2. god. XIV-1962 


Nonveiller: Oštećenja od potresa 


35 


Krovovi na ovim objektima — kamene ploče ili 
kupe kanalice — su skoro svi jače oštećeni, jer su 
rastreseni trešnjom izgubili međusobnu vezu, kliznuli 
prema dolje i padali preko ruba kuća. 

Kameni objekti građeni zidovima od nepravilnog 
neobrađenog kamenja srušeni su, teže oštećeni, ne 
samo na mjestima gdje se jakost potresa osjetila jače, 
već i pri moru. 

1.2 Kameni objekti čiji su zidovi zidani kamenim 
blokovima pravilnog oblika, vezama prema pravilima 
zanata, sa uskim sljubnicama i malo morta. Ostale 
konstruktivne karakteristike ovih objekata su pribli¬ 
žno jednake onima objektima navedenim pod 1.1, 
s razlikom, da su im vanjski zidovi većinom među¬ 
sobno solidnije povezani željeznim ključevima. Zgrade 
ovako zidane imaju i do tri sprata, tj. prizemlje i 
dva kata. 



SI. 9: Srušeni zabatni zid jedne kamene zgrade. Ova 
zgrada kao niti ona u slici 8 nema veznih ključeva 
u visini potkrovnih greda 



SI. 11: Srušeni zidovi lošije zidane kamene zgrade bez 
veznih ključeva 


Ove zgrade su dobro izdržale potrese, manje su 
oštećene i većinom pokazuju samo pukotine. Do ru¬ 
šenja ovakvih objekata ili njihovih zidova u glavnom 
nije došlo. 

Krovovi na tim objektima su također većim dije¬ 
lom od kupa kanalica, ali su manje oštećeni od onih 
na objektima prikazanima pod 1.1. Ova pojava je 
vjerojatno u vezi sa većom kompaktnošću objekta, 
koja se uspješnije suprotstavljala potresu. 


Interesantno je zabilježiti, da je veći dio dubro¬ 
vačkih zgrada, koje su obnovljene nakon katastrofal¬ 
nog potresa u 17. stoljeću, zidane iz kamenih blokova 
pravilnog oblika i da su njihovi zidovi međusobno 
povezani željeznim ključevima. 

2. Betonski objekti 

2.1 Objekti sa punim betonskim zidovima, ljevani' 
u horizontalnim drvenim kalupima od po 50 do 60 cm, 
visine. Na starijim ovako građenim objektima tava¬ 
nice su drvene, a na novijim od željezo betona. Te¬ 
melji su također betonski, a skoro svi objekti imaju 
željezo betonski serklaž u visini tavanica i krovne 
konstrukcije, koja je drvena. Krovni pokrov ovih obje¬ 
kata je od utorenog crijepa ili ravan. Oštećenja koja 
pokazuju ovakvi objekti su minimalna. Većinom se 
radi o pukotinama na prekidu u visini slojeva beto- 
niranja. Rušenja ovakvih objekata nema. 



SI. 10: Raspukli kameni zidovi zgrade bez veznih klju¬ 
čeva ispod potkrovnih greda. Glavni zidovi ove zgrade , 
kao i glavni zidovi zgrade u slici 9. zidani su kame¬ 
njem pravilnijeg oblika i bolje su izdržali potres 



SI. 12: Oštećeni kameni krovni pokrov jednog prizem¬ 
nog objekta 


Na jednoj stambenoj zgradi u Makarskoj izgrađenoj 
sa punim ljevanim betonskim zidovima, pojavile su se 
ozbiljnije pukotine, vertikalne i horizontalne. Pregle¬ 
dom objekta i ispitivanjem utvrđeno je, da je teme¬ 
ljena na nejednakom terenu. Dio koji je podrumljen, 
temeljen je duboko u čvrstom sloju, dok je dio bez 
podruma temeljen plitko na slabije nosivom sloju. 
Također je utvrđeno, da objekt nema serklaže nad 

prizemljem niti nad prvim spratom. Iako dosta ošte¬ 
ćen, stanje ovog objekta nije takvo, da se ne bi mogao 
uspješno sanirati i osigurati protiv sličnih oštećenja. 

Na objektima od 4 do 5 spratova koji su građeni 
na ovakav način, također nema ozbiljnijih oštećenja 
konstruktivnih djelova, iako i oni pokazuju tu i tamo 
manje pukotine, koje je često puta teško protumačiti. 

Krovni pokrov od utorenog crijepa pokazao se bo¬ 
ljim od kamenih ploča ili kupa kanalica. 

2.2 Objekti od betona izrađeni na suvremeni na¬ 
čin, sa poprečnim betonskim zidovima i željezo be¬ 
tonskim tavanicama, ne pokazuju nikakvih ozbiljnijih 
oštećenja konstruktivnih dijelova, pa niti na pregrad¬ 
nim zidovima, koji su u svim ranije navedenim objek¬ 
tima više ili manje popucali i oštećeni. 



SI, 13: Oštećeni vijenac od kamenih ploča i krovni 
pokrov od kupa kanalica 



SI. 14: Gomile crijepova i kamenih ploča koje su 
padale sa krovova 


Oštećenja koja su nastala na objektu (si. 20) nemaju 
veze sa konstruktivnim dijelom zgrade, iz ove grupe na 
obali u Makarskoj, već potječu od nejednakih vibra¬ 
cija zgrade i ukrasnih greda na krovnoj terasi. Ova 
oštećenja, iako bez uticaja na stabilitet, doprinijela 
su stvaranju psihoze nesolidnosti i iseljenju stanara 
iz ovog inače solidnog objekta. 

2.3 Skeletne konstrukcije od armiranog betona ne 
pokazuju oštećenja (si. 21). 

Ovaj letimični pregled oštećenja zgrada od potresa 
pokazuje da su pretežno oštećeni stari objekti. Prema 


podacima popisa iz 1954. god. preko polovine zgrada 
na ovom području su građene prije 1900. godine, da¬ 
kle starije su od 60 godina. Tako su npr. prije 1900. 
godine izgrađene: u Makarskoj 56°/o, u Metkoviću 47°/o, 
u Jelsi na Hvaru 61%*, u Imotskom 64°/o, u Dubrov¬ 
niku 61°/o zgrada, itd. 

Potresom su oštećeni i niskograđevni objekti, ce¬ 
ste, propusti, potporni zidovi itd. Naročito teško je 
oštećena stara cesta koja vodi sredinom biokovskog 
masiva, koja je na mnogim mjestima popucala para¬ 
lelno sa osovinom puta (si. 22). 

Cesta je i zakrčena na mnogo mjesta. Međutim, 
novi dio Jadranske turističke ceste, koja vodi uz more, 
nije oštećen, osim što je mjestimično zakrčena ka¬ 
menjem koje se obrušavalo iz usjeka. 



SI. 15: Zid izrađen iz pravilnih komadnih blokova 



SI. 16: Pukotine na zidovima izrađenim od pravilnih 
kamenih blokova. Ova zgrada ima vezne ključeve 


Vodovodi u selima su u glavnom oštećeni i nemaju 
više vode. Voda u Makarskoj je zagađena, ali još uvijek 
teče. 

Obala u Makarskoj pokazuje pukotine. 

Ovaj letimični pregled oštećenja objekata od po¬ 
tresa pokazuje da se objekti na ovom i drugim po¬ 
dručjima koji su ugroženi potresima, moraju naročito 
brižljivo projektirati i graditi. Posljedice ove kata¬ 
strofe naše bi naučne građevinske institucije morale 
detaljno proučiti, da bi se našle najpogodnije kon¬ 
strukcije i materijali, koji će se uspješno suprotsta¬ 
viti težim oštećenjima konstruktivnih i drugih djelova 
objekata od eventualnih sličnih budućih nepogoda, 
dapače, trebalo bi posebno propisati način građenja 
u ovakvim područjima. 

SI. 18: Betonski objekat na području Blokova, koji nije 
pretrpio nikakva ozbiljnija oštećenja. Objekt poka¬ 
zuje samo beznačajnu pukotinu duž dimnjaka, gdje 
je zid osjetno tanji 


SI. 20: Ukrasna greda koja je oštetila zidove zgrade 
na jednom objektu u Makarskoj 


SI. 21: Neoštećena skeletna zgrada u Makarskoj 



SI. 19: Neoštećene zgrade u blizini oštećenih objekata 
prikazanih u prethodnim slikama. Desno u slici vidi 
se zgrada čiji su zidovi isključivo od kamena , dok je 
zgrada u sredini betonski objekt obložen kamenim 
blokovima 


SI. 22: Veoma česta oštećenja na starim putovima 

GRAĐEVNA DJELATNOST U ZADRU I OKOLINI OD 
OSLOBOĐENJA DO DANAS 


Ing. Boris Petravić, Zadar 


1. novembra 1961. navršilo se 17 godina otkako 
je Zadar oslobođen i priključen ostalim dijelovima 
naše domovine. Taj značajni datum u povijesti 
našeg grada ujedno je i dan kad se moramo osvr¬ 
nuti unatrag, da sagledamo što je u proteklom pe¬ 
riodu učinjeno, što je trebalo biti učinjeno i što 
se još mora učiniti. 

U uvodu ovog izlaganja svakako je potrebno 
da se navede stanje u gradu i okolini koje je bilo 
zatečeno neposredno nakon oslobođenja. 

Sam grad Zadar imao je pred sam rat oko 
22 000 stanovnika, ne računajući vojsku i razne 
vojne ustanove, kojih je u gradu bilo prilično. 

Prema podacima bilo je u gradu oko 7000 sta¬ 
nova. Tokom rata potpuno je uništeno oko 3150 
stanova ili 45% stambenog fonda; 1750 stanova 
odn. 25% bilo je teže oštećeno, a ostatak od 30% 
lakše oštećen. Time je praktično stambeni prostor 
bio sa 100% uništen, odnosno teže ili lakše ošte¬ 
ćen. Uporedo s uništavanjem grada smanjivalo se 
i njegovo stanovništvo. Tako je po oslobođenju 
u širem gradskom području bilo svega oko 6000 
stanovnika, a u starom dijelu grada jedva oko 
200 osoba. 

Danas grad broji oko 26000 stanovnika. To 
znači da je u 17 godina broj stanovnika porastao 
za 20000, ili prosječno godišnje za 1200 građana. 

Komunalni servis bio je tokom rata potpuno 
uništen, pa ga je poslije rata trebalo ponovno for¬ 
mirati; pri tomu nije bilo nikakvog raspoloživog 
materijala, sprava ni inventara. 

Poluotok, kao centar kulturno-privrednog ži¬ 
vota grada Zadra, porušen je tokom rata 80% do 
temelja. Ovaj dio nalazi se i danas pod ruševinama, 
istina, u malom dijelu. 

Nakon oslobođenja moglo se od lakše i teže 
oštećenih stanova upotrebiti cca 2700 ili 39% cje¬ 
lokupnog predratnog stambenog fonda. Međutim, 
i ovi stanovi su u skoro 80% slučajeva bili prilično 
trošni i često bez osnovnog konfora. Još danas ima 
starih zgrada bez vode, kanalizacije ili elektrike. 

Poseban problem za grad predstavljalo je ukla¬ 
njanje ruševina, kojih je prema procjeni bilo oko 
430 000 m 3 . 

Neposredno poslije oslobođenja uspjelo se ma¬ 
sovnim učešćem građana na raskrcanju i ukla¬ 
njanju ruševina osposobiti gradske komunikacije 
i na taj način uspostaviti saobraćaj i omogućiti 
privredni razvitak grada. Kasnije je, uz velike 
napore i ogromna financijska sredstva nastavljeno 
sa čišćenjem, pa je do danas uklonjeno oko 85% 
svih ruševina. Kameni materijal je korisno upo- 
trebljen u obnovi grada za zidanje, drobljenje i 
nasipanje. 


* Referat na Plenumu SGITH u Zadru 30. X 1961. 


Međutim, još i danas mogu se u samom gradu 
vidjeti stare opasne ruševine, koje svojim izgle¬ 
dom, a pogotovo nečistoćom narušavaju izgled 
gradu i slučajnog prolaznika dovode na krivi za¬ 
ključak da se u ovom gradu malo radi i malo 
posvećuje pažnja izgledu. 

Na sektoru javne čistoće također je trebalo za¬ 
početi sve iznova. Održavanje čistoće bilo je na¬ 
ročito otežano zbog porušenih zgrada i ogromnih 
količina ruševina, koje su se izvozile. 

Zeleni fond grada bio je prije rata vrlo velik, 
čak 32 hektara. U ratu je uništeno oko 68% tog 
fonda. Danas se Zadar s pravom naziva gradom 
parkova, jer je prijeratni zeleni fond ne samo 
obnovljen već i cca 15% povećan. 

Prijeratno stanje ulica, puteva i trgova bilo je 
vrlo dobro i na visini, a njihovom se održavanju 
posvećivala velika pažnja. Uglavnom su svi putevi 
i ulice bili popločeni, asfaltirani ili betonirani. 

Tokom rata stradali su skoro siv putevi i ulice, 
a naročito trgovi i mostovi na gradskom šetalištu, 
na bedemima uz luku. Nakon rata je mnogo ura¬ 
đeno na popravku ulica i trgova. 

Poseban problem predstavljao je popravak i 
rekonstrukcija ulica i trgova na poluotoku, jer je 
bio vezan s polaganjem kablova u ulicama i po¬ 
stavljanjem teleofnske i električne mreže. 

Zadarski vodovod, sagrađen još 1900. i 1901. 
za vrijeme Austro-Ugarske, a kasnije za vrijeme 
okupacije Zadra od strane Italije vrlo malo pro¬ 
širen, bio je tokom rata teško oštećen, pa se pri 
oslobođenju Zadra 1944. god. naišlo na tako reći 
potpuno uništenu mrežu. Osim toga, postojeća 
mreža nije mogla zadovoljiti potrebama šireg po¬ 
dručja grada, pa se neposredno nakon oslobođenja 
pristupilo radovima na pojačanju kapaciteta i pro¬ 
širenju mreže. 

Tokom rata je mnogobrojnim bombardiranjem 
bila prilično oštećena i gradska luka. Pokretni 
most u luci potpuno je raznesen direktnim pogod- 
kom bombe u maonu s minama, sakrivenu ispod 
objekta. Oštećeni lukobran i pristanište obale, po¬ 
topljeni brodovi i ruševine na samoj obali one¬ 
mogućili su skoro svaku korisnu upotrebu luke. 

Opseg radova na bilo kakovom obavljanju luke 
bio je i suviše velik, pa se pri obnovi morao usta¬ 
noviti prioritet osposobljavanja njenih dijelova. 

Potreba uspostavljanja veze s otocima zahtije¬ 
vala je brzi rad, pa se za prvo vrijeme osposobio 
samo manji dio operativne obale, dok su se ostali 
radovi protegli kroz nekoliko godina. 

Željeznička veza sa zaleđem nije postojala, 
mada je već počevši od god. 1843. bilo različitih 
prijedloga, pa i raznih projekata za gradnju dal- 

matinskih željeznica. Za vrijeme Austro-Ugarske, 
zbog stalne borbe za prestiž između austrijskog i 
mađarskog kapitala, nikad nije došlo do početka 
gradnje bilo kakve veze Zadra sa zaleđem, iako 
je odsjek za trasiranje u Zadru bio već izradio 
idejni i glavni projekt pruge Zadar—Benkovac, a 
zatim i Zadar—Drniš, a kad je građenje već bilo 
odobreno, izbio je Prvi svjetski rat. 



SI. 1: Zadar, god 1930. Nova obala — danas obala 
M. Tita 


Tako je Zadar dočekao oslobođenje bez želje¬ 
zničke veze sa zaleđem. 

Umjetno uključen u talijanski privredni orga¬ 
nizam, a odsječen od svog prirodnog zaleđa, Za¬ 
dar nikad nije mogao postići značajnije privredne 
uspjehe. Industrija, koju su Talijani htjeli stvoriti 
otvaranjem niza pogona lake industrije, imala je 
tipično krijumčarski karakter, jer je grad bio pro¬ 
glašen slobodnom lukom pa su prema tome i uve¬ 
zene sirovine i finalni produkti bili oslobođeni od 
svih daća. Tako su nastale tvornica mreža, četiri 
tvornice duhana, tvornica bombona, tjestenine, 
leda i druge. Tvornice likera, kojih je u Zadru 
bilo čak šest, a koje su rezultat šetiristogodišnje 
tradicije, procvale su upravo zbog naprijed pome- 
nutih olakšica u daćama. 

Tokom rata neke od ovih tvornica, kao na pr. 
Tvornica mreža i Tvornica tjestenine, oštećene su, 
pa su nakon oslobođenja uz napore obnovljene i 
proširene. 

Začuđuje da Zadar sve do oslobođenja nije 
imao nikakove brodograđevne industrije, mada je 
kroz historiju slovio kao jak centar trgovačke mor¬ 
narice. Istina, pod četiristoljetnom mletačkom oku¬ 
pacijom Zadru je bilo onemogućeno svako osamo¬ 
staljenje i u tom pogledu, iako je prirodno bo¬ 
gatstvo šuma u neposrednoj blizini moglo dati 
nepresušan izvor sirovina. 

Kasnije nije austro-ugarska, ni talijanska vla¬ 
davina ništa učinila u tom pravcu, tako da su u 
Zadru nakon oslobođenja zatečena samo dva mala 
škvera za izradu manjih športskih čamaca, pa i 
ti su bili oštećeni. 


Grad Zadar dobio je električnu rasvjetu još 
1897. Prvobitni pogon proširivan je 1902. i kasnije 
za vrijeme talijanske okupacije. Interesantno je 
napomenuti da je za vrijeme talijanske okupacije 
industrija plaćala struju po daleko nižoj tarifi nego 
privatni korisnici, i to čak u odnosu 1 :4. To je bio 
razlog da u mnoge stambene zgrade nije bila ni 
uvedena rasvjeta. 

U ratu je direktnim pogotkom avionske bombe 
potpuno uništena strojarnica, zatim transforma- 
torske stanice, uredske prostorije, a da ne govori¬ 
mo o gradskoj mreži, koja je uništavana uporedo 
s rušenjem grada. Tako je Zadar dočekao oslobo¬ 
đenje bez rasvjete. 

RAZVOJ GRAĐEVNE OPERATIVE 

Poslije oslobođenja pitanje građevinske djelat¬ 
nosti i uopće pitanje stručnih građevinskih kadro¬ 
va, građevinske tehnike, urbanističkih stručnjaka 
itd. nije se nigdje postavljalo u tako oštroj formi 
kao u Zadru. Grad, bez svojih građana, pogotovo 
bez svojih stručnjaka, našao se pred teškim za¬ 
datkom obnove. Odmah po oslobođenju osnovano 
je Okružno građevno poduzeće pri Odjelu tehnič¬ 
kih radova Okružnog odbora. Prvi malobrojni teh¬ 
nički kadrovi našli su se pred ogromnim zadacima, 
a s druge strane rad se odvijao pod vrlo teškim 
uvjetima, s nevjerojatno oskudnim sredstvima. 
Nedostajalo je drvenog i drugog građevinskog ma¬ 
terijala, zatim cementa, a naročito nije bilo do¬ 
voljno stručne radne snage. Potrebno je zabilje¬ 
žiti, kako se to ne bi nikad zaboravilo, da su prvi 
radovi započeli sa samo 4 lopate i jednim starim 



SI. 2: Zadar, god. 1930. Poluotok, snimak prema crtežu 


kamionom. Zaprežnih kola nije bilo, jer je rat još 
uvijek trajao pa su kola i konji služiti za potrebe 
Armije. 

Krajem prosinca 1944. formirana je pod ruko¬ 
vodstvom tehničkog odjela Okružnog N. O. grupa 
za osposobljavanje tvornica, popravljanje krovova, 
spašavanje strojeva i otklanjanje ruševina. Kra¬ 
jem 1945. udareni su tomelji stolarskog rada, for- 

miranj em stolarske radionice u Kalima na otoku 
Ugljanu. Svi prvi radovi na obnovi Zadra rezultat 
su požrtvovnosti i inicijative pojedinaca kao i na¬ 
pornog rada i zalaganja radnika i rukovodilaca 
poduzeća. Nekog smišljenog planskog rada nije ni 
moglo biti, nego prihvaćeni i rješavani neposredni 
problemi, prema tome kako su se oni nametali. 

Godine 1946. donose se zakonski propisi o uprav¬ 
ljanju državnim poduzećima, pa je Okružno gra¬ 
đevno poduzeće dobilo svoj novi oblik pod nazivom 
»Obnovitelj«. 

Ovo novoformirano poduzeće široko je zahva¬ 
tilo radove u kapitalnoj izgradnji, pa se njegova 
djelatnost prostirala od Lošinja do Skradina. Ona 
se naglo povećala, pa je 1948. god. ovo poduzeće 
radilo na 88 objekata visoke i niske gradnje. 

Paralelno s radom oblasnog građevnog podu¬ 
zeća »Obnovitelj« razvijalo se Gradsko građevno 
poduzeće, koje se neposredno bavilo zadacima 
obnove samog grada. U svom sastavu ovo podu¬ 
zeće je imalo i jaku stolarsku radionicu. 

Do 1952. , osim radova na čišćenju od ruševina 
i na popravcima postojećih objekata, malo je uči¬ 
njeno u samom gradu. Kažem malo, jer su potrebe 
bile daleko veće. Tek poslije započelo se sa si¬ 
stematskom obnovom grada, izgradnjom novih 
stambenih objekata, većim adaptacijama i uređe¬ 
njem komunalnih servisa. Da bi se ujedinile sve 
snage i što bolje koristila iskustva, kvalificirana 
radna snaga i raspoloživa tehnika, izvršeno je 1953. 
spajanje Oblasnog i Gradskog građevnog podu¬ 
zeća u jedno — današnje građevno poduzeće »Ja¬ 
dran«. 

Nagli razvitak ovog poduzeća je očit. Već u 
samoj 1953. god. iznosio je brutoprodukt preko 
93 000 000 Din, a plan građevnih radova izvršen 
je sa 116%. Godine 1954. poduzeće »Jadran« izvodi 
radove u gradu na oko 50 gradilišta. 

Kvalitet radova se stalno poboljšava, pa po¬ 
slovi koje izvodi poduzeće »Jadran« udovoljavaju 
i zahtjevima investitora, a stambeni objekti po¬ 
trebi kulturnijeg stanovanja. 

Sve veći zamah građevinskih radova u kotaru, 
a prvenstveno u gradu, uvjetovao je formiranje i 
drugih poduzeća, tako da danas u Zadru djeluju 
ova građevna poduzeća: 

a) sa sjedištem u gradu Zadru: građevno po¬ 
duzeće »Jadran« i »Zadar«, komunalno poduzeće 
»Put«, Poduzeće Gradski vodovod; 

b) sa sjedištem na području kotara, a izvan 
grada Zadra: građevno poduzeće »Radnik« iz Ben¬ 
kovca, građevno poduzeće »Građevinar« iz Nina. 

Kako ni sva ova poduzeća nisu bila u stanju da 
zadovolje sve veće potrebe grada i okoline, pre¬ 
uzimala su pojedine zadatke i vanjska poduzeća, 
od kojih danas djeluju u Zadru: građevna podu¬ 
zeća: »Ivan Lavčević« — Split, »Izgradnja« — 
— Rijeka i »Mostogradnja« — Beograd. 

Šibenik, »Vladimir Gortan« — Zagreb, »Primorje« 


Tako impozantan broj od šest domaćih i 5 vanj¬ 
skih poduzeća na relativno malom području jasno 
dokazuje veliki intenzitet građenja. U ovaj broj 
nisu još uključena poduzeća koja vrše radove na 
Jadranskoj magistrali. 

Građevinska operativa trebala bi da odvažnije 
ide na specijalizaciju i da u tu svrhu orijentira 
investicije za nabavu mehanizacije i stvaranje ka¬ 
drova. 

Trebalo bi nastojati da građevni proizvodi — 
stanovi — postanu roba široke potrošnje, te da se 
prijeđe na industrijski način građenja. To nameće 
preorijentaciju dosadašnjeg načina rada. Nabavom 
određene mehanizacije i upotpunjenjem stručnog 
kadra ne samo da bi radovi brže i bolje napredo¬ 
vali, već bi se na taj način poduzeća oslobodila 
suvišnih osnovnih sredstava, koja su im balast u 
današnjim prilikama. 

Kapacitet građevne operative u Kotaru Zadar 
danas je 2 500 000 000 Din, što čini oko 60% pro¬ 
sječnih investicija. Ostatak od 40% odpada na 
vanjska poduzeća koja imaju svoje pogone na na¬ 
šem terenu. 

RAZVOJ GRAĐEVNOG ZANATSTVA 

Nakon oslobođenja, a zbog strahovitih poslje¬ 
dica rata, Zadar je ostao gotovo bez ikakve zanat¬ 
ske djelatnosti. To se naročito teško osjećalo u for¬ 
miranju i obnavljanju gradskog života, jer je za¬ 
natstvo, osobito u danima poslije oslobođenja, tre¬ 
balo biti onaj faktor, koji će svojim uslugama 
utjecati na što brže formiranje životnog standarda. 
Narodne vlasti, uočivši to važno pitanje, osnovale 
su odmah nakon rata Zanatsko privredno podu¬ 
zeće, koje je obuhvatilo nekoliko samostalnih za¬ 
natskih uslužnih radnja, kao: stolarsku, kovačku, 
mehaničku, bojadisarsku, električarsku itd. Ovo 
poduzeće je u prvim godinama poslije rata učinilo 
vrlo mnogo u obnovi grada. Uskoro se uočila či¬ 
njenica da će se teško riješiti sve potrebe zanatske 
djelatnosti ako se ne stvore uvjeti za podizanje 
zanatskog zadrugarstva, koje će organiziranim ra¬ 
dom udovoljavati sve većim potrebama. Već 1950. 
osnovana je u Zadru Kotarska Zanatska komora, 
i tada se pristupilo i formiranju zanatskih zadruga. 

Danas u Zadru ima više zanatskih zadruga i 
poduzeća: Zanatsko-privredno poduzeće sa stolar¬ 
skim, električarskim i bojadisarskim pogonima, 
poduzeće »Elektromehanika« za električarske i 
vodoinstalaterske radove, Kovinarska zadruga 
»Sklad«, Soboslikarska zadruga »Napredak«, Me- 
haničarska zadruga »Pionir«, poduzeće »Vodoinsta¬ 
later«, poduzeće »Staklo« i dr. 

Međutim, domaće zanatstvo nije u mogućnosti 
da zadovolji svim obavezama, pa mnogobrojna 
zanatska poduzeja sa sjedištem izvan kotara Zadra 
učestvuju u izvršenju zadataka. 

U Zadru ne postoje zanatske radnje svih stru¬ 
ka. Trebalo bi staviti u zadatak građevinskim 
poduzećima da od postojećeg kadra osposobe 

izvjestan broj radnika koji će biti u stanju da 
obavljaju i pećarske radove, jer je neshvatljivo da 
treba tražiti radnike iz Zagreba ili Rijeke kako da 
se ozida jedna peć u Zadru. 

Građevinsko zanatstvo angažirano je pored 
toga na podržavanju postojećeg stambenog fonda, 
zbog nedostatka odgovarajućih servisa. Rad gra- 
đevinsko-zanatskih radionica obavlja se pretežno 
na zastarjeli i spori način, s neznatnom upotrebom 
mehaniazcije, a to uvjetuje uz visoku cijenu ma¬ 
terijala i visoku cijenu zanatskih radova uz često 
zakašnjenje. 



SI. 3: Zadar, god. 1956. Poluotok dobrim dijelom 
porušen 


U čitavoj zemlji vodi se kampanja da se gra¬ 
đe vinsko-zanatski dijelovi stana i opreme izrađuju 
industrijski po tipiziranim standardima. Stoga bi 
bilo potrebno da se ovaj razvoj i prijelaz prati i 
čim prije primjeni na konkretne probleme. 

RAZVOJ PROJEKTANTSKE SLUŽBE 

Organizirana projektantska služba u Zadru za¬ 
počinje tek 1953. Ranije nije bilo stalne projektne 
organizacije, pa su projekti naručivani od podu¬ 
zeća izvan Zadra, prvenstveno iz Zagreba, a za 
manje objekte izgrađivali su se u Zadru pri inve¬ 
stitorima, narodnim vlastima i građevnim poduze¬ 
ćima. 

Ubrzo nakon oslobođenja, a istovremeno s po¬ 
četkom obnove porušenih zgrada, započelo se s ra¬ 
dovima na regulaciji, kao predradnjama planskom 
projektiranju novih objekata. 

Do sada je napravljeno više regulatornih idej¬ 
nih rješenja, uglavno za poluotok, ali nijedno od 
tih raznih rješenja ili nije potpuno zadovoljilo po¬ 
trebe, ili nije bilo u skladu s ekonomskim moguć¬ 
nostima grada kao ni sa činjeničkim stanjem hi¬ 
storijskog značaja poluotoka. Osim toga, često se 
odustajalo od već tako reći definitivnih rješenja, 
čemu su bila uzrok neredovito osigurana sredstva 
s jedne strane, ili pak nužda da se u posljednji čas 
utroše sredstva, kako se ne bi »zaledila«. 


Razna kasnija parcijalna rješavanja regulacije 
poluotoka i šireg gradskog područja ostavljala su 
još uvijek dosta toga neriješeno. No nije uvijek 
bilo ni lako rješavati sve probleme grada, koji j$, 
osim privrednog, kulturnog i upravnog sjedišta 
sjeverne Dalmacije, imao sve uslove da se razvije 
u jak turistički centar, kao i u centar prerađivačke 
i prehrambene industrije. 

Bogata historijska ostavština morala je tako¬ 
đer dobiti odgovarajuće mjesto u gradu, koji je, 
ponovno izgrađivan na ruševinama, zahtijevao u 
novom životu i nove oblike u skladu s današnjom 
kulturom i civilizacijom. 

Samim tim što je N. O. općine Zadar 1953. 
god. osnovao projektno poduzeće »Projektant«, 
kasnije »Donat«, svi problemi nisu riješeni. Iako 
je ovo poduzeće ubrzo popunilo svoj stručni ka¬ 
dar bilo dotadašnjim namještenicima grada, bilo 
novopridošlim članovima, te je u svom osmogo¬ 
dišnjem radu dalo preko 500 projekata, još uvijek 
su potrebe bile veće. 

Neredoviti priliv novih zadataka i nestašica 
stanova nisu dopuštali poduzeću povećanje osoblja, 
pa se i danas mnogi zadaci rješavaju angažiranjem 
povremenih vanjskih saradnika, ili sami investi¬ 
tori naručuju projekte od drugih organizacija iz¬ 
van Zadra. 

Rad projektnog poduzeća »Donat« raznovrstan 
je. Mnogobrojne i različite potrebe zahtijevale su 
da se djelatnost razvije u nekoliko pravaca. Deset 
inženjera i četiri tehničara rješavali su mnoge za¬ 
datke stambene izgradnje, regulacije, niske grad¬ 
nje, turizma i ugostiteljstva, te napose industrije. 



SI. 4: Nove hale Tekstilnog kombinata »B. Kidrič« 


Tako je poduzeće »Donat« davalo gradu suge¬ 
stije, prikupljalo podatke i učestvovalo u razradi 
regulacione osnove kako poluotoka tako i šireg 
područja grada. 

Specifičnost porušenog grada zahtijevala je od 
članova kolektiva ozbiljan rad na mnogobrojnim 
adaptacijama i asanacijama stambenih zgrada i 
kulturnih spomenika. 

Od značajnih objekata ovo poduzeće je, među 
ostalim, izgradilo projekte za: novu poštu, dom 
Partizana, više hotela na kupalištu Borik i obliž- 
nim mjestima, adaptaciju velikog arsenala, nadalje 
projekt nebodera, gradske luke u Gaženicama, 
željezničke stanice Knin i Zadar, te projekte tvor¬ 
nice Pamučnog kombinata »Boris Kidrič« (si. 4), 
tvornice užarske industrije »Otočanka« (si. 5), nove 
Kožare, pogon »Vinilplastike«, tvornice mreža u 
Biogradu itd. 


REALIZACIJA 


Realizirani brutoprodukt u građevinarstvu, na 
području kotara Zadar iznosi: 


do 1956. god. 

1957. god. 

1958. god. 

1959. god. 

1960. god. 

dok je za 1961. planirano 


2 200 000 000 Din 

1 694 000 000 „ 

2 467 000 000 „ 

2 060 000 000 „ 

3 631 000 000 „ 

4 100 000 000 „ 


Ove investicije su realizirane, odnosno za 1961. 
god. planirane, uglavnom prema revidiranim i odo¬ 
brenim investicionim programima, jer su to bila 
društvena ulaganja, pa je za njih bilo potrebno 
dokazati društvenu opravdanost. 

Pored ovih društvenih ulaganja za privredne 
i društvene potrebe od značaja je i privatna, po¬ 
sebno stambena izgradnja, koja se odvija manjim 
učešćem iz stambenog fonda sa cca 30°/o, a 70°/o 
sredstvima privatnih lica koja grade. 

Kako je već u uvodu spomenuto, glavni i prvi 
problem izgradnje bila je upravo stambena izgrad¬ 
nja, a s njom u vezi i osbosobljavanje komunalne 
djelatnosti. 

ANALIZA DANAŠNJEG STAMBENOG FONDA 
I POTREBE NOVE IZGRADNJE U ZADRU 


Stanje na početku 1961. bilo je slijedeće: 


— Broj stanovništva užeg područja 

grada 25232 

— Broj domaćinstava 7824 

— Broj stanova 5290 


— Nedostaje prema tome 


2534 stanova 


— Zbog iseljavanja stanara nastanje¬ 
nih iz nužde u stanovima koji se 
ne mogu prihvatiti kao stambeni 
prostor, nadalje zbog rušenja po¬ 
stojećih stanova u kojima žive sta¬ 
nari a prijeti opasnost za stanare i 
prolaznike, ili uslijed sprovođenja 
nove regulacije, te za zajednička 
domaćinstva, van sustanarskog od¬ 
nosa, nedostatak stanova se pove¬ 
ćava za slijedećih 350 stanova 


— Prema tome proizlazi da je po¬ 
trebno 


2884 stanova 


— U vremenu nakon oslobođenja do 

danas broj izgrađenih novih i 
adaptiranih starih stanova dobiva 
se ako se od sadašnjeg stambenog 
fonda u iznosu od 5290 odbije 2700 
upotrebljivih stanova nakon oslo¬ 
bođenja, što iznosi 2590 stanova 

— Ako se uzme u obzir predvidivi po¬ 
rast stanovništva od 242 godišnje, 
broj potrebnih stanova za prosjek 
4 člana kroz 5 godina bi iznosio 

cca 300 stanova 

— Ukupni nedostajući broj stanova za 

razdoblje slijedećih 5 godina iz¬ 
nosio bi 3184 stana 

— Raspoloživa sredstva koja će se 

formirati za navedeni period izno¬ 
sila bi cca 3 470 000 000, što odgo¬ 
vara za izgradnju dvosobnih sta¬ 
nova u broju od cca 1000 stanova 

— Ukupni nedostatak stanova bi u 

1965. godini iznosio 2184 stana 

Da bi se uklonilo ovo kritično stanje, treba 
znatno povećati investicije određene u stambenu 
izgradnju, a istovremeno težiti racionalizaciji i 
industrijalizaciji izgradnje (si. 6 i 7). 

GRADSKE KOMUNALNE SLUŽBE 

Poslijeratno stanje komunalnih servisa, a po¬ 
sebno cesta, vodovoda i kanalizacije te elektrike 
zahtijevalo je temeljitu obnovu, što nije bilo slu¬ 
čaj u ostalim našim gradovima. Upornim radom 
i znatnim sredstvima uspjelo se u velikoj mjeri 
obnoviti komunalne objekte. 

Današnje stanje cestovne površine 
u Zadru, koja je znatnim dijelom u do¬ 
trajalom stanju, iznosi cca 300 000 m 2 

Za popravak starih i izgradnju novih cestovnih 
površina planom je predviđeno godišnje ulaganje 
od 130 000 000 ili u toku od 5 godina preko 
600 000 000 Din. 

Kanalizaciona mreža u gradu iznosi 19 300 m 
i najvećim dijelom je stara i dotrajala. Ova mreža 
uglavnom postoji samo na poluotoku grada, dok 
je izvan poluotoka skoro i nema, pa se problem 
kanalizacije rješavao i još se rješava izgradnjom 
septičkih jama. 

Za najnužnije redovno održavanje kanaliza- 
cione mreže potrebno je godišnje cca 8 000 000 
Din, a za rekonstrukciju još daljnjih 8 000 000 
Din, ne računajući novu mrežu. Prema planu 
predviđaju se do 1965. god. investicije u toj grani 
u iznosu od 467 000 000 Din. 

Na poluotoku i ostalom području Zadra postoji 
danas cca 88 km vodovodne mreže. Zbog naglog 
razvitka turizma i industrije te povećanja potro¬ 
šnje vode po stanovniku ova mreža ne zadovo¬ 
ljava današnje potrebe. Glavni dovodi vodova su 

premaleni, a osim toga su i izvori postali preslabi 
za toliku potrošnju. Potrebno je u prvom redu 
nastaviti s istražnim radovima za pronalaženje 
novih bunara i opskrbiti ih pumpama jačeg ka¬ 
paciteta. U razdoblju do 1965. predviđena su ula¬ 
ganja u visini od cca 960 000 000 Din. 

Važna stavka komunalnog uređenja grada je 
most preko gradske luke, koji povezuje dva grad¬ 
ska predjela. 

S obzirom na to da preko sadašnjeg ponton- 
skog mosta dnevno prelazi 20 000 pješaka, a sam 
most znatno skraćuje put, očito je značajna iz¬ 
gradnja novoga mosta koja je u toku. 

Za gradnju mosta je bilo predviđeno 120 000 000 
Din, od čega će se u 1961. utrošiti 60 000 000 Din. 

Za gradnju lukobrana i opreme luke Gaženice 
utrošeno je do danas cca 450 000 000 Din, a pred¬ 
viđeno je novim investicionim programom daljnih 
880 000 000 Din, s time da će se to svota utrošiti 
u roku od 4 godine. 

Željeznička pruga knin—zadar 

Početak građevinskih radova proslavljen je 5. 
VII 1953. Glavni projekat dovršen je u 1953. i 
1954. god. 

Paralelno s glavnim projektom pruge razrađen 
je idejni i glavni projekt rekonstrukcije Kninske 
stanice, koja će biti znatno povećana u odnosu na 
stanje u 1954. 

Osnovni elementi trase određeni su sa maksi¬ 
malnim usponom od 8°/oo, a najmanjim radijusom 
od 300 metara. Ukupna dužina trase iznosi 97 km. 

U Zadru je, pored putničke, predviđena teretna 
i lučka stanica. 

Pruga Knin—Zadar prolazi kroz dva razna 
gospodarska područja; kroz krašku kistanjsku 
površinu, pogodnu za šumsko i stočno gospodar¬ 
stvo, te kroz područje plodnih Ravnih kotara. Na 
ovom području živi približno 103 000 stanovnika 
odnosno oko 55% ukupnog stanovništva sjeverne 
Dalmacije. Na njemu se nalazi oko 39 000 ha obra¬ 
divog zemljišta raznog boniteta. 

Pruga Knin—Zadar imat će za razvoj sjeverne 
Dalmacije i grada Zadra veliku važnost. Omo¬ 
gućit će podizanje industrije i jačanje turizma, 
od kojeg će imati koristi napose Zadar i okolina. 

INDUSTRIJSKI OBJEKTI 

Tek nakon oslobođenja na Zadarskom području 
počela se jače i pod normalnim uslovima razvijati 
industrija. 

Tako Tvornica duhana već tri dana nakon oslo¬ 
bođenja počinje s normalnom proizvodnjom ciga¬ 
reta, da bi u 1949. dostigla dvostruku predratnu 
proizvodnju. 

Naslijeđeni oštećeni pogoni tvornice Mreža, 
počinju radom već u maju 1945. god., sa 6 od 


ukupno 20 strojeva za pletenje mreža. God. 1956. 
se pristupa razradi investicionih i projektnih ela¬ 
borata za proširenje i modernizaciju novih pogona 
ove tvornice. Od 1957. do danas mali pogon tvor¬ 
nice Mreža prerasta adaptacijom postojećih hala, 
te izgradnjom novih u Pamučni kombinat »Boris 
Kidrič«. Za izgradnju ovog kombinata investirano 
je do danas samo za građevinske radove preko 
600 000 000 Din. Svojim radom u poslijeratnom 
periodu tvornica mreža »Boris Kidrič« imala je 
važnu ulogu u obnavljanju i jačanju našeg ribar¬ 
stva. 

1957. izvršeno je izdvajanje pogona užarije iz 
sastava tvornice »Boris Kidrič«, u cilju obrazova¬ 
nja samostalne industrije. Tako je nastala dana¬ 
šnja tvornica »Otočanka«, s pogonima kudeljne, 
sisal i manila predionice, pogonima tekstilne i če¬ 
lične užarije, a u izgradnji je nova hala pogona 
prerade jute i tepihare. Ukupne investicije građe¬ 
vinskih radova ove tvornice iznose 270 000 000 Din. 

U najnovije vrijeme u izradi su elaborati za 
odvajanje pogona mreža iz sastava pamučnog 
kombinata »Boris Kidrič«, te za izgradnju novog 
samostalnog pogona u Biogradu. 

Predviđene investicije građevinskih radova 
iznose 65 000 000 Din. 



U 1949. i 1950. u Ninu je izgrađena ciglana u 
tadašnjoj vrijednosti od 80 000 000 Din. Ova ci¬ 
glana nije u stanju da zadovolji sve potrebe grada 
i kotara, a svojim kvalitetom daleko zaostaje za 
ostalim istorodnim industrijama naše Republike. 

1947. započela je izgradnja pogona prerađivačke 
riblje industrije u predjelu Gaženica. Ona je tra¬ 
jala 3 godine, tako da je tvornica, iako nedovršena, 
proradila već 1. IV 1950. pod imenom Mardešić a 
kasnije »Adria«. 

Obzirom na blizinu najbogatijeg ribolovnog 
područja Dalmacije, ova je tvornica značajna za 
ekonomski razvoj grada. 

U vezi s poslijeratnim razvojem pomorske pri¬ 
vrede bilo je potrebno da se uz naša brodogradi¬ 
lišta razvije i industrija precizne brodske pomor¬ 
ske mehanike. 

Vlada FNRJ formirala je svojom odlukom od 
10. X 1950. u Zadru poduzeće »Vlado Bagat«, s na¬ 
mjerom da se u Zadru postave temelji metalne 
industrije. Kasnijom odlukom Saveznog izvršnog 
vijeća god. 1954. poduzeće prelazi u civilni sektor, 
te danas, među ostalim, proizvodi najmodernije 
šivaće mašine po stranoj licenci. 

God. 1957. počinje tvornica »Vinilplastika« re¬ 
dovnom proizvodnjom u adaptiranim objektima; 
ona ima veliku budućnost, s obzirom na veliku 
primjenu njenih proizvoda u svim granama pri¬ 
vrede. Posljednje vrijeme tvornica opskrbljuje 
građevinarstvo kvalitetnim plastičnim materijalom 
za oblaganje podova. 

KADROVI 

U Zadru danas radi u domaćim građevinskim 
poduzećima i projektantskoj službi ukupno 12 
$tručnjaka sa visokom, 7 sa višom i 77 sa sred¬ 
njom stručnom spremom, te 145 pomoćnih službe¬ 
nika. Prema planiranim investicijama očito je da 
nedostaje stručnog kadra, koji bi za normalno 
odvijanje građevinske djelatnosti trebalo udvo¬ 
stručiti. 



SI. 6: Sa gradilišta jednog stambenog bloka 
na poluotoku 


Stanje kvalificirane radne snage zadovoljava. 
Broj visokokvalificiranih radnika u odnosu na 
kvalificirane i polukvalificirane dosta je nepovo¬ 
ljan, tako da je potrebno znatno povećati broj 
visokokvalificirane i kvalificirane radne snage. 

U građevinskoj operativi danas radi samo 81 
visokokvalificirani radnik, a nedostaje ih još 96. 


Kvalificiranih radnika ima 359, a nedostaju 62. 

Polukvalificiranih radnika ima 571, taj broj 
uglavnom zadovoljava. 

Naučnika ima 66; njihov broj zasada zado¬ 
voljava. 

STRUČNE GRAĐEVINSKE ŠKOLE 

U Zadru provodi se pri Školi učenika u privredi 
trogodišnje školovanje za zidare, tesare, bojadi- 
sare i električare. Broj učenika je sveden na sve¬ 
ga 66, što je potpuno nedovoljno s obzirom na 
potrebe kvalificirane radne snage. Rješavanju 
ovog problema trebalo bi posvetiti osobitu pažnju, 
jer će se građevinska operativa naći ubrzo pred 
nepremostivim poteškoćama. 

U Zadru se već dugo osjeća potreba za visokim 
stručnim kadrom, pa je na inicijativu DGITH-a 
pokrenuta ideja za osnivanje Centra za izvanredni 
studij. U vezi s tim vođeni su konkretni razgovori 
zainteresiranih lokalnih vlasti s predstavnicima 
AGG fakulteta iz Zagreba. Postoji velika vjero¬ 
jatnost da bi se već ove godine u Zadru otvorio 
Centar za izvanredni studij AGG fagulteta Zagreb 
s odjelom arhitekture i građevinarstva, a za struč¬ 
njake srednje spreme, zaposlene u domaćim po¬ 
duzećima. 



SI. 7: Novi stambeni objekti u ul. XIX Divizije 


Predavanje i vježbe preuzeli bi redoviti profe¬ 
sori i asistenti Zagrebačkog fakulteta. Financijska 
sredstva osiguravaju NO općine Zadar i zaintere¬ 
sirana poduzeća. 

Snimci: u tekstu i naslovna strana — Brkan, Zadar 

URBANISTIČKI PROBLEMI GRADA ZADRA 

Zvonimir Basic, Zadar 


Kad se razmatraju urbani problemi Zadra, po¬ 
trebno je razlikovati dva područja, sasvim razli¬ 
čita po vremenu u kojem su nastala i uslovima 
pod kojim su izgrađivana. 

Prvo područje historijska jezgra na poluotoku, 
u ranijoj fazi otoku, građena, dograđivana, rušena 
i pregrađivana vi jekovima, dok je drugo područje, 
izgrađivano stihijski, nastalo za našeg vijeka, te 
danas pokazuje jaku tendenciju širenja. 

Ova dva područja međusobno nisu bila urbano 
nikada čvrs-to vezana, prvo, jer je grad bio opasan 
zidinama, a i morem odvojen, drugo, jer je pri¬ 
vreda vanjskog područja bila slabo vezana na na¬ 
čin života građana poluotoka. Prema tome je uisti¬ 
nu samo prvo područje, poluotok, bilo organizi¬ 
rano naselje u smislu grada, a drugo je bilo samo 
prirodno zaleđe i izvor snabdijevanja poljoprivred¬ 
nim proizvodima. Jasno je, da su se ove razlike 
održale sve do vremena kad manufakturna pro¬ 
izvodnja prelazi u dobro mehaniziranu industrij¬ 
sku proizvodnju, a jer taj prijelaz u Zadru nastaje 
posljednjih decenija, taj se proces urbanog pove¬ 
zivanja obaju područja imperativno nameće pred 
odgovorne faktore javnog života Zadra. 

Jak porast proizvodnje, razmjene dobara, sa¬ 
obraćaja i turizma, utiče na brzo bujanje grad¬ 
skog organizma, sve više briše razlike između 
centra i predgrađa, te postavlja urbanistima sve 
veće i neodložne probleme. 

Faze koje su mnogi drugi gradovi preživjeli 
već davno ranije pojavljuju se u ovom gradu (že¬ 
ljeznica), te se postavlja pitanje da li one moraju 
da se pojave u istom obliku i istom oštrinom, a 
pod potpuno različitim okolnostima u kojima se 
nalazi današnje društvo, te da prouzrokuju isto¬ 
vjetna zbivanja u populaciji i urbanizaciji Zadra. 

Sasvim je razumljivo ranije zaostajanje Zadra 
za vremenom industrijske revolucije, jer je on bio 
niz godina politički odvojen od prirodne, privredne 
i etničke sredine kojoj je pripadao, ali nije do¬ 
voljno rasvijetljeno pitanje kojim putevima i ko¬ 
jom brzinom treba da nadoknadi gubitak prouzro¬ 
kovan tom odvojenošću i da postigne onaj stepen 
do koga su drugi gradovi već došli u svom ra¬ 
zvitku. 

Neobično jako se pokazuje težnja doseljavanja 
seoskog stanovništva zaleđa, koje sa sobom nosi 
svoje životne navike i presađuje ih u novo obita- 
valište, svoj novi, ni seoski ni gradski dom, po¬ 
dignut pred gradskim vratima, da već sutra bude 
u srcu novog velikog grada. Iako je uticaj selo- 
grad obostran, može se nesumnjivo ustanoviti da 
je selo mnogo više uticalo na formiranje gradskog 
življa nego što- je grad mogao uticati na doseljeno 
stanovništvo u promjeni navika i gledanja. Možda 
je upravo u ovoj posljednjoj konstataciji ključ po 

* Referat na Plenumu SGITH u Zadru 30. X 1961. 


kojem se mogu ocjenjivati urbanistička rješenja 
i prijedlozi, prihvaćeni, mijenjani i odbačeni, kao 
i arhitektura, logična posljedica urbanističkog gle¬ 
danja. 

Prva težnja urbanog spajanja historijske jezgre 
sa vanjskim područjem i širenja grada izvan po¬ 
luotoka ne koincidira sa činjenicom zatrpavanja 
obrambenih opkopa — kanala između parkova — 
utvrda, već upravo izgradnjom mosta preko luke 
koji je nastao iz saobraćajnih razloga povezivanja 
Zadra i Voštarnice, te je, kako se to redovito do¬ 
gađa doveo do izvjesnog sređivanja Voštarnice 
predjela i do izgradnje formirane oko- novonastale 
ulice Oreškovića. To je jedini raniji pokušaj koji 
nije nastao, a nije ni mogao nastati iz iscrpne ana¬ 
lize budućih potreba, već na osnovu činjenice da 
je teritorij tadašnjeg talijanskog Zadra nekoliko 
kvadratnih kilometara, iz čega je proizišla širina 
i namjena mosta. 

Do sada je bilo riječi o nekim specifičnostima 
koje su imale uticaj a na urbani razvitak u neko¬ 
liko posljednjih decenija i na formiranje stavova 
za smjer daljnje urbanizacije. Međutim, posebno 
treba iznijeti razvoj u poslijeratnom periodu, kad 
se grad ponovo nalazi čvrsto vezan uz svoju ma¬ 
ticu zemlju, u novim uvjetima socijalističkog dru¬ 
štvenog uređenja. 

Grad porušen ratnim razaranjem počinje u no¬ 
vim uvjetima, elanom njegovih malobrojnih sta¬ 
novnika, da se obnavlja i brzo raste, tako da kroz 
vrlo kratko vremensko razdoblje od nekoliko go¬ 
dina dostiže od 6 000 18 000 stanovnika, da danas 
bude grad sa 25 000 stanovnika. Život se polako 
prenosi na obnavljani poluotok i ovaj dobiva vanj¬ 
ske atribute grada. 

Međutim, ekonomski iscrpljena i nedovoljno 
razvijena komuna, posljedice razaranja takvih raz¬ 
mjera, skoro u cijelosti porušenog poluotoka, nije 
mogla ni uz pomoć zajednice da ni do danas u 
potpunosti ukloni 

Uz ovaj problem obnove pojavljuje se i pitanje, 
na koji način i u kakvom opsegu treba izgraditi 
očišćene prostore. 

Ako se složimo u definiciji da je urbanizam 
djelatnost koja se bavi organiziranjem i izgrad¬ 
njom gradova, možemo dalje analitičko-kritički 
razmatrati razvoj grada Zadra. Ovome moramo 
pridodati i urbanističku nadgradnju koja se oči¬ 
tuje u oblikovanju prostora i daje karakteristične 
crte pojedinom gradu u smislu diferenciranja i va¬ 
loriziranja njegovih vrijednosti. 

Na području historijskog dijela Zadra ova 
oblikovana komponenta urbanističke misli naročito 
dolazi do izražaja i u većini slučajeva je presudna 
kad se pristupa rješavanju bilo dijelova bilo cijelog 
poluotoka. . 

Basic: Urbanistički problemi Zadra 


GRAĐEVINAR 


Zadar je mediteranski grad ne samo po geo¬ 
grafskom položaju već i po načinu kako se u njemu 
život manifestira na trgu, ulici ili u zatvorenom 
prostoru. Većina društvenih manifestacija odvija 
se na otvorenom, omeđenom, proporcioniranom i 
do u detalj formiranom prostoru. Zbog toga su 
ulična zbivanja šarolika, osebujna i živahna. 

Zbog kompleksnosti rješavanja izrađen je niz 
urbanističkih studija i raspisivani su natječaji. Svi 
su radovi nesumnjivo pokazali i dokazali da hi¬ 
storijski dio treba tretirati kao City budućeg Za¬ 
dra, ostavljajući ga potpunoj domeni pješaka, a 
većina radova je zauzela stav poštivanja starog 
rimskog ortogonalnog rastera ulica, koji je sred¬ 
njovjekovnom izgradnjom omekšan laganim lomo¬ 
vima, izmicanjima i slikovitim aglomeracijama 
arhitekture minulih epoha. 

U prvim počecima nije bilo jačih zahvata u 
rješavanju, osim što su osposobljavani i pri tom 
asanirani oni objekti koji su predstavljali stano¬ 
vitu građevinsku vrijednost. 

Paralelno s tim radovima dolazi i prvi red na 
regulatornoj osnovi Zadra koji je obuhvatio oba 
područja, ali autori, arhitekt Strižić, Rašica i Ko¬ 
vačevih, nemajući detaljnog programa, nisu mogli 
doći do realnog rezultata. 

Oni su, za prilike u kojima je plan rađen izvr¬ 
šili pravilno zondranje gradskih sadržaja, ali kako 
nije bilo ekonomskih perspektiva, izostalo pra¬ 
vilno dimenzioniranje. 

Planom je bilo predviđeno da se poluotok iz¬ 
gradi objektima orijentiranim prema jugu, držeći 
se načela maksimalnog osunčan ja, a ne vodeći pri 
tom računa o postojećem stanju i historijskom 
urbanističkom našlijeđu. 

U težnji da bi se od bombardiranja sačuvani 
dijelovi povezali novim građevinama u skladnu 
cjelinu, a bitni gradski sadržaji najpovoljnije loci¬ 
rali, raspisala je 1953. Jugoslavenska akademija 
znanosti i umjetnosti natječaj za regulaciju polu¬ 
otoka. 

Natječajni radovi su pokazali divergentna gle¬ 
dišta u tretmanu historijske jezgre, tako da je 
bilo i apsurdnih prijedloga konzerviranja, a orga¬ 
niziranja života na vanjskim područjima. 

Ipak su u nekoliko radova realno sagledane 
osnovne značajke i potrebe zadarskog poluotoka 
i dana su više ili manje zadovoljavajuća rješenja. 
Tri drugonagrađena jednakovrijedna natječajna 
projekta, ukazala su svojim rješenjima put kojim 
treba ići ka konačnoj obnovi. 

Arh. Milić razradio je dalje na osnovu svog 
natječajnog rada urbanističku osnovu poluotoka 
s promjenama i korekcijama izvršenima čestom 
konzultacijom sa građanima i predstavnicima po¬ 
jedinih institucija. Ovom su osnovom bila do u 
detalje obuhvaćena sva zbivanja nužna jednom 
gradu, ali ipak, nakon što je doživila pohvale i 
kuđenja, regulacija nije bila ozakonjena, već je 
jedino poslužila kao smjernica u daljnjem radu 
na obnovi. 


Upravo zbog toga, promjene koje su nastale 
građenjem, uslovljene nestašicom stambenog pro¬ 
stora, a bez jasnog stava kakav se grad hoće, uro¬ 
dile su nelogičnim postavama objekata vis-a-vis 
cijelog gradskog organizma, u odnosima masa i 
obradom arhitekture prema okolnim objektima 
gdje su locirani. 

Ove greške i težina problematike centralnog 
dijela poluotoka, gdje se nalaze najvažniji kultumo- 
historijski spomenici, tražili su raspisivanje novog 
užeg natječaja u god. 1959. 

Od stiglih radova posebno treba istaći prvo- 
nagrađeni grupe arh. Kolacija, koji predloženom 
izgradnjom lagano lomljene građevinske linije lo¬ 
gički i s osjećajem za sredinu spaja na dva kraja 
sačuvanu arhitekturu. Ova je koncepcija najbliža 
željama građama, te je uz minimalne korekcije i 
predložena da se usvoji. Natječaj je pokazao dva 
načina tretiranja problema prostora oko najzna¬ 
čajnijeg zadarskog kulturno-historijskog spomenika 
»Donata«. Jedan tretman, koji je Donat izgradnjom 
djelomično zatvarao i približavao ga predratnoj 
situaciji, i drugi, koji je Donat ostavljao na otvo¬ 
renom rimskom forumu izlažući ga pogledu cjelo¬ 
vitom masom. Iako je posljednji prijedlog u na¬ 
čelu prihvaćen, nije sigurno zbog nedostatka 
arheoloških fragmenata za obnovu porticusa, što 
će pokazati daljnje studije ovog prostora i bivšeg 
zelenog trga. 

Još jedno problematično područje na poluotoku 
je Titova obala, na kojoj su sačuvana od ranijih 
građevina samo 3 objekta, i koja se kao fronta 
grada djelomično nazire u novogradnjama iza 
jedine kolne ulice. Postavlja se pitanje, ne će li 
novogradnje koje svojom arhitektonskom kvalite¬ 
tom nadmašuju porušene objekte jako naglašenim 
horizontalnim i velikim dužinama smanjiti dimen¬ 
ziju grada, ukidajući nizanja svojom malobroj- 
nošću. Treba se bojati da bi pogrešan tretman 
prostora ispred bivšeg Zelenog trga mogao namet¬ 
nuti potrebu izgradnje na staroj građevnoj liniji, 
i time ukloniti već stvorene i potrebne zelene po¬ 
vršine. I pogrešno odabiranje prizemnih sadržaja 
moglo bi devalvirati jedan od naših najljepših 
gradskih obalnih prostora. 

Smatramo da su bitni problemi poluotoka da¬ 
nas riješeni, a neki da su u fazi rješavanja, te 
da ne treba još dugo čekati da ostvarenja pokažu 
ispravnost stavova. 

U težnji čuvanja i obnavljanja historijski na- 
stalog izgleda grada došlo se do nedostatka par- 
ternog prostora za sve one sadržaje koje traži 
današnja struktura društva i nauka o urbanizmu 
— garaže, dječja igrališta, sušionice — a nažalost 
nije iskorištena mogućnost da se djelomice prenesu 
ti sadržaji na krovne terase, koje su uvijek zračne 
i sunčane, a što je također važno, i izolirane. 

Ima ranijih pokušaja i ostvarenja koja su po¬ 
štivala ambijentsko-mediteransku arhitekturu u 
osnovnoj koncepciji, tražeći joj savremeni izraz 
adekvatan funkciji i organiziranju života na na¬ 
učnim načelima. 

Suprotan način prilaženja rješavanju zadarskog 
prostora imamo u prijedlogu projekta Socijalnog 
osiguranja; njegov kao torso izvedeni dio izazvao 
je negodovanje građana, ali nije u stručnim kru¬ 
govima potakao polemiku. Ovaj djelomično ostva¬ 
reni projekt ne može da reprezentira i tumači stav 
i zamisao autora. 

Jedan od važnih problema poluotoka su i arheo¬ 
loški nalazi i istraživanja, vršena sporadično i sa 
zakašnjenjem, koje u posljednje vrijeme prethode 
izgradnji, pa se treba nadati da će, pored već na¬ 
đenih vrijednih predmeta, i na drugim mjestima 
potvrditi opravdanost troškova. 

Pitanje davanja odgovarajućih sadržaja objek¬ 
tima kulturnog naslijeđa do danas je djelomično 
raščišćeno. 

Vidi se da je problematika poluotoka, a posebno 
pojedinih njegovih dijelova, kroz cijelo vrijeme 
zaokupljala kako građane tako stručnjake i odgo¬ 
vorne ljude uprave i organizacija, te da je u svojoj 
suštini danas riješena. 

Urbanistička problematika van poluotoka sa¬ 
svim je drukčija. Vanjska područja Zadra imaju 
probleme koji su vezani za brzi i pravilni razvitak 
modernog grada na ekonomskom i organizacionom 
polju, a kojima se, zbog zaokupljenosti oko polu¬ 
otoka, nije obratila dovoljna pažnja. 

Istina, izrađeno je nekoliko prijedloga regula¬ 
cije cestovne mreže, vezane uz lociranje željezničke 
stanice, ali uvijek bez ekonomske podloge i naj¬ 
važnijih pokazatelja, tako da se ni dan danas nema 
jasnog uvida u tempo i smjer budućeg razvitka 
Zadra. 

Cestovna je mreža, u biti, zadržala vremenom 
nastale stare trase puteva, kad su se po njima 
kretala zaprežna vozila, pod pritiskom motoriza- 
cije mijenjao se samo profil i obrada tih puteva. 


Željeznička pruga sa svojim instalacijama za¬ 
vlači se između perspektivnih područja, da bi se 
transverzalno što više približila poluotoku, ome¬ 
tajući prirodno spajanje područja i limitirajući 
izgradnju gradskog tipa na najuži pojas oko grad¬ 
ske uvale. 

Takvo rješenje problema dolaska željeznice i 
postave stanice proizišlo je iz gledišta širenja po¬ 
luotoka, a ne iz određivanja granica gradskog 
područja. 

Zbog nejasne slike budućeg razvoja i neocje¬ 
njavan ja vrijednosti zadarskih terena, sva visoka 
izgradnja posljednjih godina nije locirana na 
osnovu iscrpnih studija, nego traženjem slobodnih 
prostora. Na taj način pojedina naselja i aglome¬ 
racije nisu planom zahvaćena za preobražaj u re- 
jone gradskog tipa, već se ostavljaju kao spo¬ 
redna. 

U eri kad se automobilizam razvija do neoče¬ 
kivanih razmjera, gradska cestovna mreža ostaje 
neorganizirana, umjesto da se sredi u pregledan 
6istem, da pruži brzu orijentaciju i skrati puteve. 
Ona je podređena koncepciji željeznice, umjesto 
obratno. Toga radi došlo je do nezdravog preki¬ 
danja potencijalnih terena na razne načine — ši¬ 
renjem tvornica, sitnom izgradnjom — i do nji¬ 
hovog nužnog spajanja krivudavim cestama. 

S tih se razloga teško može sagledati dobra 
organizacija budućeg velikog Zadra, te se čini da 
će ostati i dalje konstatacija: grad je samo na po¬ 
luotoku proširen oko gradske uvale. 

Ne iznoseći probleme financijske naravi i teh¬ 
ničke sprovedbe, koji tište većinu gradova, pre¬ 
dočena su ovdje osnovna urbanističko-organiiza- 
ciona i oblikovna pitanja, koja bi trebalo još mno¬ 
go studirati kako se ne bi počinile nepopravljive 
pogreške i razvoj gradskog organizma usmjerio 
krivim putevima. 


VODOVOD ŽRNOVNICA 

Ing. Rene Golubović, Rijeka 


Mjesta Crikvenica, Novi Vinodolski, Povile i 
Selce danas se snabdijevaju vodom iz vodovoda 
koji se napaja iz izvorišta u uvali Žmovnica. Oda¬ 
tle i ime vodovodu. Uvala Žmovnica nalazi se 
istočno od mjesta Povile, udaljena od ovog svega 
oko 2 km. 

Projektom po kojemu se već dvije godine vrši 
rekonstrukcija ovog vodovoda predviđeno je da 
se snabdiju i još svi zaseoci zapadno od Cri¬ 
kvenice do zaključno Jadranova, zatim mjesta Bri¬ 
bir, Donji Zagon, Ledenice i Klenovicu. 

Crikvenica, Selce i Novi Vinodolski eminentno 
su turistička mjesta; u njima se ova grana pri¬ 
vrede počela razvijati još krajem prošlog stoljeća. 


Danas to područje spada u najpoznatije turističke 
zone na Jadranu i zauzima mjesto odmah iza Ve¬ 
necije, Opatije i Dubrovnika. 

Od. samih početaka razvoja turizma bila je 
opskrba vodom jedan od dominantnih problema. 
S porastom broja turista on postaje sve značajniji. 

Sama Crikvenica dobila je svoj mali vodovod 
još odmah na početku ovog stoljeća. Opskrba se 
vrši od smjera Triblja iz manjih lokalnih izvora. 
Tzv. Tribaljski vodovod oslanja se na izvor Bla- 
žinu. Zahvat je izveden u obliku drenažnog polja 
u dva dijela. Jedan dio služi za snabdijevanje 
okolnih sela, a drugi za Crikvenicu. Voda je bak¬ 
teriološki loša i mora se stalno klorirati. Kapacitet 
tog vodovoda iznosi svega 100 m 3 /dan. 

Golubović: Vodovod Žrnovnica 


GRAĐEVINAR 


Ovaj je vodovod prije funkcionirao tako da se 
voda dovedena gravitacijom do mjesta Badonje, 
prebacivala crpljenjem u rezervoar Sopalj sadržine 
oko 300 m 3 na koti 85 m. Nakon preorijentiranja 
opskrbe vodom na izvorišta kod Žmovnice napu¬ 
šten je taj sistem, pa je voda dovedena direktno 
gravitacijom iz mjesta Triblja u Crikvenicu i upo¬ 
trebljava se u nižoj zoni za polijevanje ceste i 
parkova. 

Vodovod je proširen 1924 godine, ali ubrzo nisu 
zadovoljavali ni ovi prošireni kapaciteti. Uslijed 
toga dolazi 1933. do izgradnje tzv. vodovoda Žr¬ 
novnica, tj. vodovoda povezanog na izvore u već 
spomenutoj uvali. Ovaj vodovod sada uključuje 
u opskrbu vodom i mjesta Novi Vinodolski sa Sel¬ 
cima. 

Poslije Oslobođenja pojavljuje se povećana po¬ 
trošnja vode zbog još naglijeg porasta turizma, 
broja stanovništva kao i povećanja životnog stan¬ 
darda. 

U odnosu na kapacitet vodovoda Žrnovnica, po¬ 
ložaj Crikvenice postaje nepovoljni]i nego u Selcu 
i Novom Vinodolskom, jer ona leži na kraju cijev¬ 
nog voda. Sve manje vode dolazi do Crikvenice i 
okolnog područja. Uslijed toga pojedini hotelski 
objekti u jeku sezone dobivaju vodu pod smanje¬ 
nim pritiskom ili je uopće ne dobivaju. Isto vri¬ 
jedi i za pojedine stambene zone. Voda se do jačih 
objekata mora dopremiti cisternama. To je bio 
slučaj s najvećim hotelom »Therapia«, kapaciteta 
preko 250 ležaja. 

Najteže stanje u opskrbi vodom nastupilo je 
ljetne sezone 1958., kada je Crikvenica ostala skoro 
bez vode. Nije potrebno posebno naglašavati da 
je na velik broj turista takvo stanje upravo opa¬ 
sno. Ruši se čak i ugled inače tako renomiranog 
turističkog centra. 

IZVORIŠTE VODE 

Sva voda, kao i ona za vodovod u realizaciji 
prema novom projektu, crpi se u uvali Žrnovnica. 

Sadanja kaptaža sastoji se u stvari od dvije 
kaptaže. Nazivamo ih stara i nova kaptaža. Stara 
leži zapadno od strojarnice i dijeli se u dva dijela. 
Prvi je dio hvatište i taložnica, a drugi dio talo- 
žniica, hvatište i akumulacija. U ovom drugom di¬ 
jelu smještene su usisne korpe crpnog agregata 
kapaciteta 140 m 3 /sat. 

Nova se kaptaža nalazi istočno od strojarnice. 
Sastoji se od hvatišta u kojem je smještena usisna 
korpa crpnog agregata kapaciteta 108 m 3 /sat. 

Stara je kaptaža u stvari napuštena. Ona nije 
ni u cijelosti dovršena, odnosno loše je izvedena, 
jer su gubici vidljivi. Napuštanje ove kaptaže pro¬ 
vedeno je iz razloga što crpljena voda daje veliku 
količinu klorida. 

Novom kaptažom zahvaćeno je više vrela. 
Ispitivanjima u jeseni 1958. godine utvrđeno je da 
ima u toj kaptaži vrela i s minimalnom sadržinom 


na kloridima koja ide ispod 10 mmg/1, ali imade 
i takovih sa 150 mmg/1. Raspoloživa voda je prema 
tome po kvaliteti povoljna. Međutim, crpljenje 
mora pri toj kaptaži biti pažljivo izvedeno u slu¬ 
čaju minimalnih izdašnosti, tj. u periodima velikih 
suša. Crpi li se tada forsirano, dakle jače od mi¬ 
nimalne izdašnosti, tada naglo raste količina klo¬ 
rida. Ovo nam ukazuje na to da tu postoje vrela 
koja su u vezi s morskom vodom. Minimalna izda¬ 
šnost ovih vrela nije do danas temeljito ispitana. 

Uzvodno od strojarnice, na udaljenosti oko 100 
metara od nje, nalazi se jedna rupa dimenzija 
6X2,5 metra. Na prilazu rupi može se čuti jak šum 
tečenja vode. U smjeru istočno od sadanjih ure¬ 
đaja postoje jaka izvorišta, dosada neiskorištena 
za svrhe opskrbe vodom. Zovu se Mlinica, a u pri¬ 
vatnom su vlasništvu. Velike količine vode tih 
vrela služile su do nedavna za tjeranje mlinskih 
kamenova i agregata za proizvodnju struje. Još 
1925. izrađena je tehnička dokumentacija za kap- 
tiranje ovih izvora, ali do realizacije nije došlo. 
Kako je rečeno, privatni je vlasnik ova izvorišta 
upotrebljavao u druge svrhe. Izradom programa 
i projektnog zadatka za rekonstrukciju Žrnovmič- 
kog vodovoda dolazi do izražaja činjenica, da sama 
rekonstrukcija nije moguća ne iskoriste li se i ova 
vrela. 

Samo izvorište Žrnovnica sastoji se od tri sku¬ 
pa odjelitih vrela, koja ističu u tri horizonta. Naj¬ 
niža su vrela u razini mora. Neutvrđene izdašnosti 
daju vodu koja ima najnižu sadržinu na kloridima. 
Srednji horizont daje jače količine vode i ne pre- 
sušuje, za razliku od najgornjeg horizonta, koji 
daje najviše vode ali periodično presušuje. Srednji 
je horizont izabran prema tome kao najpogodniji 
za eksploataciju. Koncem 1959. pristupilo se teme¬ 
ljitom mjerenju izdašnosti ovog vrela. Izrađeni su 
uređaji kojima se skreće voda preko posebne vo¬ 
dene komore, gdje je omogućeno mjerenje protoka. 
Kako vrelo ima i jači protok, odlučeno je da se 
mjerenje vrši pri količini od 100 l/'sec i manje, 
jer da je programom predviđeno iskorištenje da¬ 
leko manjih količina vode. S obzirom na tešku 
situaciju kod sadanjih uređaja vodovoda Žrnov¬ 
nica, a naročito u sadanjoj kaptaži, provedene su 
i mjere da se u slučaju potrebe ova ispitivana voda 
može ubaciti u potrošnu mrežu. 

Sa sadanjim uređajima vodovoda može se pre¬ 
baciti preko pumpne stanice u potrošnu mrežu 
količina vode od 40 1/sec. 'Međutim, izvorišta na 
sadanjoj kaptaži mogu pasti ispod te količine, pa 
pri forsiranom pumpanju dolazi do naglog porasta 
klorida. Za takav slučaj spojena je vodena komora 
za ispitivanje srednjeg horizonta izvora Mlinica 
cijevnim vodom sa sadanjom kaptažom gdje se 
nalaze usisne korpe. Jednom niskotlačnom pum¬ 
pom može se iz ove komore prebaciti potrebna 
količina vode na dohvat sisaljki. Usisne korpe u 
sadanjoj kaptaži smještene su u poseban sanduk 
s uređajem koji omogućuje da se regulira količina 
vode koja će se uzeti iz vrela sadanje kaptaže. 

Predviđeno je da bi se u slučaju niskog vodostaja 
i potrebe sa sadanje kaptaže uzimalo 10 1/sec vode, 
a od Mlinice bi se prebacilo 30 1/sec vode, dakle 
do granice kapaciteta sadanjih postrojenja, a da 
se ne premaši podnošljiva i dopuštena granica sa¬ 
držane klorida u vodi. 

Ovaj uređaj nije još morao biti stavljen u po¬ 
gon, ali njegovo postojanje isključuje eventualnu 
potrebu da se jako žuri s izgradnjom kaptažnih 
uređaja kod Mlindce. Barem ne dotle dok se ne 
prikupi dovoljno podataka. Da je takav stav ispra¬ 
van, pokazuju i rezultati dosadanjih ispitivanja, 
koji idu već u treću godinu. Najmanja količina 
vode ovog vrela utvrđena je sa 45 1/sec, dok su 
se kloridi zadržali uvijek ispod 10 mmg/1 vode. 
Dok je ova druga okolnost vrlo povoljna, prva, 
tj. količina vode, donekle zabrinjava, jer su se 
očekivale veće količine. Istina, ove je godine bila 
izvanredna suša, ali opet stoji da za ovaj vodovod 
mora biti osigurano dobre pitke vode u iznosu 
od najmanje 75 1/sec. 

UREĐAJI ZA RASPODJELU VODE 

Tlačnim cjevnim vodom profila 200 mm pre¬ 
bacuje se voda od crpne stanice do vodospreme 
Mala Draga s kotom preljeva na 152,70 m i sadr- 
žine 1500 m 3 . Od ovog rezervoara vodi gravitacioni 
cijevni vod profila 200 mm do Novog Vinodolskog, 
tj, do tamošnjeg vodotornja Ospa sadržine 50 m 3 , 
koji se nalazi na koti 121,65 m. Toranj za vodu 
djeluje kao prekidna komora. Na udaljenosti oko 
600 m od rezervoara Mala Draga je prekidna ko¬ 
mora sadržine 10 m 3 , koja ujedno služi za snab¬ 
dijevanje malog mjesta Po vile. 

Dužina cijevnog voda od Male Drage do Osapa 
iznosi 3097 metara. Iz tornja za vodu Osap odvaja 
se voda u rezervoar Ščedine, sadržine 1150 m 3 , a 
na koti 54 m. Ovaj rezervoar opskrbljuje mjesto 
Novi Vinodolski. Kako je to mjesto prije gradnje 
ovog vodovoda imalo svoju samostalnu opskrbu 
vodom, gradska mreža u jednom dijelu datira iz 
1904. godine, pa je očigledno već dotrajala. 



SI. 1: Pogled na uvalu Zrnovnice 


Od tornja za vodu Ospa do rezervoara za snab¬ 
dijevanje mjesta Selce ide cijevni vod profila 175 
mm, dužine oko 6700 metara. Usput se iz ove dio¬ 
nice vrši snabdijevanje mjesta Mikulj preko pre¬ 
kidne komore sadržine 10 m 3 . 

Rezervoar Selce sadržine je 250 m 3 , a dno se 
nalazi na koti 60 m. Tako se iz njega mogu snab¬ 
dijevati mjesta Selaca i Crikvenice. Od ovog re¬ 
zervoara vodi cijevni vod profila 175 mm do re¬ 
zervoara Terapija sadržine 300 m 3 . Voda se do¬ 
prema mimo rezervoara Selce direktno iz Osapa. 
Cijevni, vod tako na najnižem dijelu uz more do¬ 
lazi i pod pritiskom od blizu 10 atmosfera. Tro¬ 
škovi održavanja su prema tome veliki. 


REKONSTRUKCIJA VODOVODA 


Opisani vodovodni uređaji ne zadovoljavaju 
već duži niz godina. Sve jači priliv turista pogor¬ 
šava situaciju iz godine u godinu. Oskudni rezer¬ 
voar postaje nepremostivom zaprekom povećanju 
turističkih kapaciteta. U takvoj situaciji pristupa 
se parcijalnom rješavanju problema prema raspo¬ 
loživim sredstvima. Na temelju toga dolazi do 
gradnje, a na osnovi djelomičnog projekta, novog 
cijevnog voda od rezervoara Selce do starog na¬ 
puštenog rezervoara Sopalj bivšeg sistema Tribalj- 
skog vodovoda. Ugrađuje se cijevni vod profila 
250 mm od azbestno-cementnih cijevi, i njegova 
gradnja uglavnom dovršava tokom 1959. godine. 
Uvidjevši da se u stvari time ne dobiva ništa nego 
samo rješava jedan dio problema u budućem po¬ 
jačanju vodovoda, pristupa se paralelno s tom 
gradnjom sastavu programa i projektnog zadatka 
za rješenje cijelog vodovoda odnosno za pojačanje 
opskrbe vodom na tom vodovodu. Program se za¬ 
sniva na opskrbnim normama: 


za hotelske ležaj e po osobi 
za mjesno stanovništvo mjesta 
Crikvenica, Selaca, Novi Vinodol¬ 
ski, kao i za kućnu radinost, stal¬ 
na odmarališta i dječje domove po 
stanovniku ili ležaju 
za sve stanovništvo ostalih mjesta 
i zaselaka 

za campinge po ležaju 


200 1/dan 

130 l/dan 

100 l/dan 
80 l/dan 


Uzevši u obzir trajanje vodovoda sa 30 go¬ 
dina, utvrđen je za cijeli vodovod broj stanovnika 
sa 16500 osoba, uzevši u obzir odgovarajući oče¬ 
kivani priraštaj. Turisti svih kategorija, domaći i 
strani, u mjestima Novi Vinodolski, Foviie, Cri¬ 
kvenica, Selce i Jadranovo s odgovarajućim prira¬ 
štajem kapaciteta računati su sa oko 12 700 osoba. 

Na temelju ovog programa razrađen je idejni 
projekt, koji je dovršen polovicom 1959. godine. 
Provedeni račun zasnovan na podacima programa 
daje ukupnu dnevnu maksimalnu količinu potreba 
za čitavo područje vodovoda sa oko 5700 m 3 /dan. 
Prema tome kaptaža u Žrnovnici trebala bi dati 
oko 72 1/sec vode uz predviđeno crpljenje kroz 22 
sata u najkritičnijim vremenima. 




50 


Golubović: Vodovod Žrnovnica 


GRAĐEVINAR 


Proj ekt predviđa: 

uređenje kaptaže na spomenuti kapacitet uklju¬ 
čenjem izvorišta Mlinice, te rekonstrukcijom 
crpne stanice; 

pojačanje voda pod pritiskom od crpne stanice 
do rezervoara Mala Draga; 
ugradbu novog cijevnog voda azbestno-cement- 
nih cijevi profila 200 mm od Mala Draga 
do Osop dužine oko 3,1 km i cijevnog voda 
od Selaca do rezervoara Sopalj na dužini 
od oko 4,7 km, također profila 250 mm; 
pojačanje rezervoarskog prostora u Soplju 
ugradbom novog rezervoara kapaciteta 1700 
m 3 pored već postojećeg starog rezervoara; 
gradnju cijevnog voda od rezervoara Sopalj do 
rezervoara Terapija profila 200 mm dužine 
494 m, od Terapije do mjesta Sv. Jelene 
profila 150 mm dužine 1120 m i od ovog 
mjesta do Kačjaka, profila 125 mm dužine 
2596 m; 

gradnju cijevnog voda od Kačjaka do pumpne 
stanice za prebacivanje vode u rezervoar za 
Jadranovo, profila 100 mm dužine 610 m; 
gradnju pumpne stanice s pomoćnim rezervoa¬ 
rom; 

gradnju tlačnog cijevnog voda pod pritiskom 
profila 100 mm dužine 1,8 km; 
gradnju vodospreme Jadranovo sadržine 350 m 3 i 
gradnju cijevnog voda od rezervoara Jadranovo 
do istoimenog mjesta, profila 100 mm du¬ 
žine oko 1,8 km. 

Ukupni troškovi za izvedbe svih ovih navede¬ 
nih uređaja proračunata su sa oko 287 milijuna 
dinara, 

RAZVOJ I STANJE RADOVA NA 
REKONSTRUKCIJI 

Kako je već spomenuto, paralelno s razradom 
idejnog projekta izvršena je izgradnja dionice ci¬ 
jevnog rada od rezervoara Selaca do rezervoara 
na Soplju. 



SI. 2: Utok u more vode gornjeg i srednjeg horizonta 
izvorišta Mlinice 


Iste godine u jeseni pristupilo se gradnji re¬ 
zervoara Sopalj sadržine 1700 m 3 . Gradnja je do¬ 
vršena u godini 1960. Izgradnjom rezervoara do¬ 
bij en je pred potrošačkom mrežom grada Crikve¬ 
nice rezervoarski prostor ukupnog kapaciteta oko 
2200 m 3 , što se približava jednodnevnom maksi¬ 
mumu potreba za Crikvenicu prema novom pro¬ 
jektu. 

U jeseni 1960. počinje gradnja cijevnog voda 
na cijelom potezu od rezervoara Mala Draga pa 
do rezervoara Selce, na ukupnoj dužini od oko 
10 km. Ovaj se cijevni vod dovršava i pušta pri¬ 
vremeno u pogon u turističkoj sezoni 1961. Do¬ 
vršava se potpuno pri kraju te godine. 

Krajem 1961. pristupa se gradnji cijevnog voda 
pod pritiskom od pumpne stanice do rezervoara 
Mala Draga, kao i najnužnijim rekonstrukcijama 
na području pumpne stanice. Time bi se vodovod 
rekonstruirao 1 do te mjere da bi se najkasnije u 
junu 1962. mogao s područja kaptaže ubacivati u 
mrežu puni kapacitet vodovoda, tj. predviđenih 
72 1/sec. 

Nakon toga trebat će pristupiti konačnom ure¬ 
đenju kaptaže i pumpne stanice. 

OPSKRBNA MREŽA 

Bolna tačka ovog vodovoda je gradska opskr¬ 
bna mreža. Ona je nepotpuna i onaj dio koji po¬ 
stoji je dotrajao. Rekonstrukcija i nadopuna op¬ 
skrbne mreže je zadatak koji se neminovno na¬ 
meće ako se žele iskoristiti uređaji koji će naskoro 
biti dovršeni. 

Dotrajala mreža daje gubitke na vodi, koji 
daleko premašuju one normalno predviđene pro¬ 
jektom. 

ZAKLJUČAK 

Pratimo li pažljivo način kako se pristupilo 
realizaciji rekonstrukcije ovog vodovoda, očigledno 
proizlazi da se nije krenulo pravim putem. Rekon¬ 
strukcija je krenula od najvećeg potrošača (u ovom 
slučaju grada Crikvenice) pa natrag prema izvo- 



Sl. 3: Vode gornjeg horizonta kod velike izdašnosti 
vrela 

rištu. Prema tome, još uvijek postoji usko grlo 
koje čine uređaji u crpnoj stanici i vodu pod pri¬ 
tiskom. Ono će biti doduše odstranjeno do nastupa 
slijedeće turističke sezone; međutim, bit će po¬ 
trebno odstraniti i druge nedostatke na tom vodo¬ 
vodu ako se želi do kraja iskoristiti njegov puni 
projektom predviđeni kapacitet. 

Izgradnjom rezervoara na Soplju jače sadržine 
očekivalo se za prošlu sezonu neko olakšanje u 
opskrbi vodom Crikvenice. Međutim, do tog 
olakšanja nije došlo. Uprava vodovoda bila je 
uslijed nestašice vode i nadalje prisiljena da u 
punoj sezoni obustavi vodu preko dana i da je 
mreži davaju povremeno u pojedine kvar tove. 
Jasno je da ovaj način rada povećava ionako već 
velike gubitke. 


i za neke ostale vodovode u našim omanjim tu¬ 
rističkim mjestima. Programi za gradnju ili re¬ 
konstrukciju vodovoda su labilni. Žmovnički vo¬ 
dovod, čija se rekonstrukcija vrši na temelju odre¬ 
đenog programa, predviđa opskrbu do krajnje 
granice trajnosti, tj. do 1990., svega 12 700 turista. 
Ove je godine broj turista dosegao u špici oko 
12 000 osoba. Opskrba prema tome može ići samo 
na teret opskrbnih normii ili na teret još nedo- 
stignutog porasta stanovništva. Međutim, ovo vri¬ 
jedi samo za prve godine, a donekle isključuje po¬ 
jačanje turističkih kapaciteta, bar na teret ovog 
vodovoda u onom obliku kako se sada rekonstruira. 

Isti je slučaj npr. s turističkim mjestom Rovinj. 
Vodovod Vižinada—Rovinj na dužini cijevnog 
voda od oko 30 km izgrađen je bez prethodno 

Uzevši u obzir velike gubitke u mreži koje je 
vodovod iskazao sa 37%, i dodavši k tome gubitke 
uslijed loših instalacija i suvišne potroške pri pre¬ 
kidnom davanju vode, dolazi se do iznosa koji 
zabrinjavaju. Stoga su predložene i dijelom po¬ 
duzete slijedeće mjere: 

glavnim potrošačima dana je propisana koli¬ 
čina vode koja im pripada prema opskrbnim nor- 
mana projekta, veći potrošak zaračunava im se 
deveterostruko; 

tuševi su ograničeni i automatizirani; 

javni izljevi su automatizirani; 

izvršen je pregled svih kućnih instalacija; 

zabranjeno je u sezoni polijevanje vrtova, ba- 
šta i nasada; 

zatraženo je da se iz mreže izbace svi pauša- 
listi (sada oko 300 na broju). 

Predložene mjere nisu dale naročitog učinka, 
pretežno s razloga što nisu primijenjene konse¬ 
kventno i u cijelosti. Međutim, ostao je kao glavni 
uzrok gubitaka dotrajala potrošačka mreža. Ovi se 
gubici moraju bezuvjetno odstraniti, odnosno sve¬ 
sti na podnošljivu normalnu mjeru. 

Hoće li biti moguće slijedeće sezone održati 
kroz cijeli dan davanje vode, dakle bez ograniče¬ 
nja, stvar je koja zavisi o tome kako će djelovati 
već spomenute predložene mjere. Možda još više 
i o tome da li će se moći iz mreže odstraniti veći 
gubici. Svakako, kontinuirano davanje vode je ta¬ 
kođer faktor koji povoljno utječe na smanjenje 
gubitaka. 

Međutim, usprkos svega toga što je dosada 
rečeno, ostaje kod ovog vodovoda nešto tipično 


postavljenog programa opskrbe vodom. Prema 
tome, dimenzioniranje vodovoda nije izvršeno na 
temelju predviđenog razvoja mjesta u pogledu 
porasta stanovništva i u pogledu razvoja turizma. 
Prema tome nisu rezervoari pred potrošačkom 
mrežom obuhvaćeni očekivanim pritiscima na 
opskrbu vodom. Već danas, jer se samo mjesto 
bujno razvija u turističkom smislu, postavlja se 
problem opskrbe vodom u akutnom obliku, iako 
je vodovod izgrađen i dovršen tek prije oko dvije 
godine dana. 

U slučaju tretiranog Žrnovničkog vodovoda 
treba voditi računa i o tome da se mimo posta¬ 
vljenog programa, odnosno kasnije, pojavio po¬ 
trošač u vidu aerodroma, koji bi se trebao graditi 
u neposrednoj blizini Crikvenice. Takovi slučajevi 
nisu usamljeni. 

Velika budućnost Crikveničke rivijere, skoro 
jedina, leži u jakom; turizmu, a turizam bez vode 
je nemoguć. Iako nije još dovršena puna rekon¬ 
strukcija današnjeg vodovoda, što se vidi iz ovog 
prikaza, već danas se mora početi razmišljati o 
novim izvorištima vode. Bez obzira na to da li će 
doći do orijentacije prema istoku, tj. prema aku¬ 
mulaciji HE Senj ili prema jakim izvorima neda¬ 
leko mjesta Jurjeva, ili do orijentacije prema ri¬ 
ječkom bazenu, mora se bez odlaganja pristupiti 
potrebnim ispitivanjima odnosno studijama. Ta¬ 
kova će ispitivanja s odgovarajućim studijama i 
projektiranjima naskoro započeti radi rješenja 
problema opskrbe vodom riječkog bazena. Isto 
tako treba u sklop tih ispitivanja uključiti i bazen 
Crikveničke rivijere. 

ISKUSTVA RADA I OBRAČUNA PO EKONOMSKIM 
JEDINICAMA S OSVRTOM NA PRAVILNIKE O RASPODJELI 
ČISTOG PRIHODA I OSOBNIH DOHODAKA U G. P. »TEMPO« 

Inž. Ivan Philipp, rukovodilac odjela unapređenja G. P. »Tempo«, Zagreb 


Većina zakonskih propisa za privredu usmje¬ 
ravaju privredu na veću samostalnost i na to da 
poduzeća nađu sama svoj put na podizanju dru¬ 
štvenog standarda. Društveni standard može se 
podići samo povećanjem produktivnosti, ekono¬ 
mičnosti i rentabilnosti. Jedan od puteva koji 
najbolje odgovara tom imperativu jeste da se 
pređe na obračun po ekonomskim jedinicama. 
Kako da se to provede naj eđnostavmij e u građevi¬ 
narstvu, koje ima specifičnu karakteristiku da 
stalno mijenja mjesto rada i proizvodnje? Ta ka¬ 
rakteristika čini građevinarstvo specifičnom pro¬ 
izvodnom granom,, koja se ne može upoređivati 
sa bilo kojom drugom granom industrije. Baš taj 
moment je kod mnogih građevinskih poduzeća 
uzrok da još ni danas nisu uvela obračun po 
ekonomskim jedinicama, jer se sva dosadašnja 
savjetovanja i prikazi na tom polju temelje na 
iskustvima industrije. Nema sumnje da se može 
izraditi niz primjera za razna građevinska podu¬ 
zeća, gotovo onoliko koliko ima poduzeća, ali ni¬ 
jedan primjer ne može biti uzorak za sva po¬ 
duzeća. To je toliko specifična materija da je ne će 
moći obraditi ni jedan opći udžbenik, nego se 
moraju dotjerivati vlastita iskustva pratenjem i 
proučavanjem tuđih iskustava; drugim riječima, 
svako poduzeće mora tražiti svoj vlastiti sistem. 
Ovo je iskustvo stečeno u našem poduzeću u 
drugoj polovici 1959. god., kada smo napustili sve 
vanjske instrukcije i samostalno pristupili iznala¬ 
ženju optimalnog rješenja za naše prilike. 

Uvidjelo se da se takovom studijom rada ne 
mogu baviti stručnjaci koji imaju glavno zaduže¬ 
nje u proizvodnji (operativi), niti se tako opsežna 
i nova materija mogla povjeriti posebnim komisi¬ 
jama. U tu svrhu je u 1959. god. osnovan poseban 
odjel »Unapređenje proizvodnje«. Njegov je za¬ 
datak bio da temeljito pripremi cio elaborat uvo¬ 
đenja ekonomskih jedinica u poduzeću. U odjelu 
su bila tri stručnjaka (dva građevinska i jedan 
ekonomski) s velikim iskustvom u poznavanju 
p oslovanj a poduzeć a. 

Način pripreme i razrade elaborata bio je taj 
da su se u odjelu nakon zacrtanih oblika sistema 
formulirali pojedini pojmovi i razradili dijelovi 
elaborata; tako pripremljen materijal stavljen je 
na diskusiju pred komisiju od 25 članova kolekti¬ 
va. Ova je bila sastavljena od najboljih brigadira 
svih struka, poslovođa, tehničara, ekonomista i 
inženjera. Pretresala je pripremljene materijale 
i donosila što je potrebno s obzirom na realne mo¬ 
gućnosti primjene. Tako pročišćeni materijal po¬ 
novno je bio razrađen i sređen u odjelu i dolazio 
je na slijedeći sastanak komiisije, sve dok nije 


dobio svoje završne oblike. Priprema elaborata 
trajala je 4 mjeseca. Nakon toga se kompletan 
elaborat mogao podvrgnuti diskusiji čitavog ko¬ 
lektiva. U ovoj diskusiji bile su angažirane sve 
društvene organizacije u poduzeću. Kolektiv je 
bio svijestan da bez sveopće diskusije i propa¬ 
gande ne može biti niti željenog uspjeha. 

Svaki radnik je bio upoznat s novim prijedlo¬ 
gom obračuna po ekonomskim jedinicama. Tek 
nakon toga, uz korekciju po primjedbama čitavog 
kolektiva, pravilnik je dan na donošenje radnič¬ 
kom savjetu, koji ga je prihvatio i usvojio u po¬ 
četku 1960. Jasno je da su uvođenjem ekonomskih 
jedinica nastale i organizacione promjene u sa¬ 
mom poduzeću i da su bile potrebne velike teh¬ 
ničke predradnje da bi se sistem mogao provesti 
u djelo. , | 

Najveća reorganizacija nastala je u Tehničkom 
sektoru, u kojem su osnovani novi odjeli: odjel 
pripreme rada, operativni odjel i odjel unapređe¬ 
nja proizvodnje. Odjel pripreme rada dijeli se na 
odsjek za organizaciju rada, odsjek za kalkulacije 
i ugovaranja, odsjek za planiranje. Odjel operative 
djeli se na odsjek za tehničku dokumentaciju, evi¬ 
denciju i statistiku, referadu operativnih sredstava 
i odsjek za zanatske usluge. 

U komercijalno-financijskom sektoru nastala 
je također reorganizacija, koja se morala prila¬ 
goditi novom stanju organizacije i praćenja po 
ekonomskim jedinicama. 

Poduzeće je podijeljeno na cca 50—60 ekonom¬ 
skih jedinica. Taj se broj povećava s obzirom, na 
otvaranje novih radilišta ili se smanjuje ukoliko 
je neka ekonomska jedinica u toku poslovne go¬ 
dine završila svoj zadatak. 

Najveći broj ekonomskih jedinica obuhvaćen 
je u proizvodnji; i to su: radilišta, transport, po¬ 
gon mehanizacije, pogoni kamenoloma, šljunčana, 
skelara, tesara, armirača i tvornica betona. 

Uprava poduzeća s projektnim biroom je jedna 
ekonomska jedinica. Uprave gradilišta su isto tako 
samostalne ekonomske jedinice. Svaka od ovih eko¬ 
nomskih jedinica ima razrađen svoj godišnji sa¬ 
mostalni plan kojim su obuhvaćeni svi proporci¬ 
onalni troškovi proizvodnje uključivši pogonske 
i upravno-prodajnu režiju. Ekonomske jedinice 
stimulirane su određivanjem ostvarene razlike 
između planiranih i stvarnih troškova na raznim 
elementima: materijalu, osobnim dohocima, zanat¬ 
skim uslugama, režiji itd. U rokovima koji su 
propisani za sastav periodičnih obračuna i za¬ 
vršnog računa vrši se tromjesečni i godišnji obra¬ 
čun rezultata rada ekonomskih jedinica (financijski 
rezultat 0; +; —). Praktično, tri puta godišnje. 



Br. 2. god. XIV-1962 


Philipp: Iskustva iz rada i obračuna 


53 


Iznosi koji su izdvojeni za raspodjelu čine masu 
koja se raspoređuje: 

a) ekonomskoj jedinici koja je ostvarila razliku 
između planiranih i stvarnih troškova, 

b) ekonomskoj jedinici — uprava gradilišta — 
pogona, 

c) ekonomskoj jedinici — uprava poduzeća. 

Odnoisi za ustanovljenje mase za raspodjelu 
utvrđuju se u % na osnovu odnosa planiranih 
osobnih dohodaka navedenih ekonomskih jedinica 
prema ukupnom planiranom osobnom dohotku za 
poduzeće. Ostvarene razlike između planiranih i 
stvarnih troškova na elementima: »režija« pripa¬ 
daju u cijelosti ekonomskoj jedinici koja je tu 
razliku ostvarila. 

Od početka rada po ekonomskim jedinicama, 
tj. od 1. I 1960. pa zaključno sa mjesecom IX 
1961. izvršeno je pet obračuna ostvarene razlike 
između planiranih i stvarnih troškova. 

Za poslovanje po ekonomskim jedinicama u 
1960. može se kazati da je prosjeku na broj zapo¬ 
slenih osobni dohodak povećan za 15%, što iznosi 
u prosjeku godišnje povećanje od 1,8 jedne mje¬ 
sečne plaće. Kako se raspodjela ušteda vrši in¬ 
terno, unutar pojedinih ekonomskih jedinica na 
bazi bod-sistema (analitička procjena radnih mje¬ 
sta), kreću se ii odnosi stimulansa u okvirima broja 
bodova dobivenih za pojedino radno mjesto, sva¬ 
kako, vezano uz njegovu vrijednost, težinu i 
značaj. 

Odnosi između pojedinih ekonomskih jedinica 
su isto tako različiti, prema veličini financijskog 
uspjeha pojedinih ekonomskih jedinica. Ima sluča¬ 
jeva da pojedine ekonomske jedinice iz subjektiv¬ 
nih razloga pokazuju slab financijski rezultata 
(0 ili —) pa prema tome nemaju raspodjele. 

Dosadašnje iskustvo kolektivnog zalaganja u 
ekonomskoj jedinici je dalo: 

— da svaki radnik vodi računa o materijalu i 
drugim elementima cijene koštanja u cijeloj 
ekonomskoj jedinici, jer svatko rasipavanje ma¬ 
terijala, neiskorištavanje kapaciteta, povećava¬ 
nje režijskih zarada, prekoračenje cijene ko¬ 
štanja pada na njegov teret; 

— da je svaki radnik svijestan da pripada višoj 
cjelini — ekonomskoj jedinici — i da svoje 
napore treba da uskladi s naporima ostalih 
članova ekonomske jedinice, 

— da je svaki radnik u ekonomskoj jedinici svi¬ 
jestan da nedovoljno produktivni radnici ili 
pojedinci koji ne obraćaju pažnju ekonomičnom 
iskorištavanju materijala i ostalim troškovima 
u stvari to vrše na teret svoje ekonomske je¬ 
dinice, što će prekoračenjem cijene koštanja po 
samostalnom planu smanjivati lične dohotke 
članova te ekonomske jedinice, 

— da je svaki radnik svijestan da ne može ostati 
van ekonomske jedinice u čiji djelokrug spada 
i njegov rad. 


Potrebno je istaći kako je ostvareno sniženje 
cijene koštanja po ekonomskim jedinicama dje¬ 
lovalo na dohodak i čisti prihod poduzeća u 1960. 

Uslijed smanjenja troškova poslovanja povećan 
je dohodak kao i doprinos iz dohotka. To je utje¬ 
calo i na povećanje posebnog učešća iz dohotka, 
kao i ustupljenog dijela doprinosa iz dohotka. 

Svaka ekonomska jedinica ima svoj odbor koji 
ima slijedeću nadležnost: 

— razmatra planirani zadatak ekonomske jedinice 
u cijelosti i pojedinostima; 

— razmatra i odobrava izvještaje i prijedloge 
rukovodioca ekonomske jedinice, kao i pojedine 
mjere koje je rukovodilac ekonomske jedinice 
poduzeo; 

— razmatra i odobrava obračune proizvodnje eko¬ 
nomske jedinice; 

— predlaže radnicima ekonomske jedinice raspo¬ 
djelu rezultata obračuna proizvodnje; 

— odobrava izvršenu »Procjenu ličnosti«; 

— isključuje iz raspodjele — uz suglasnost većine 
radnika ekonomske jedinice — radnike koji su 
svojom nedisciplinom, nebrižljivim odnosom 
prema sredstvima za rad i sličnim postupcima 
negativno djelovali na rezultat ekonomske je¬ 
dinice; 

— povećava — uz suglasnost većine radnika eko¬ 
nomske jedinice — učešće radnika u raspodjeli 
koji su svojim naročitim zalaganjem pozitivno 
djelovali na rezultat ekonomske jedinice; 

— pregleda i odobrava »Raspodjelu rezultata 
obračuna radnicima ekonomske jedinice«; 

— rješava sve sporove unutar ekonomske jedinice; 

— razmatra uzroke podbaeivanja norme ispod 80°/o 
i prebacivanja norme preko 130°/o i donosi 
odgovarajuće rješenje; 

— razmatra opravdanost rada po vremenu kad 
taj prelazi 10°/o ukupnog radnog vremena; 

— razmatra prijedlog za prekovremeni rad rad- 
dnika ekonomske jedinice koji rukovodilac 
ekonomske jedinke podnosi na odobrenje 
Upravi gradilišta; 

— razmatra uzroke narušavanja radne discipline 
u ekonomskoj jedinici te predlaže Upravi gra¬ 
dilišta mjere za njihovo otklanjanje; 

— razmatra zahtjeve za naknadu troškova uzro¬ 
kovanih krivicom radnika ekonomske jedinice i 
predlaže Upravi gradilišta mjere za naplatu 
i kažnjavanje krivaca; 

— imenuje u komisiju za prijem materijala jednog 
člana Odbora; 

— predlaže Upravnom odboru gradilišta — po¬ 
duzeća osnivanje »Obračunskih jedinica« u eko¬ 
nomskoj jedinici; 

— predlaže Upravnom odboru gradilišta tarifne 
stavove i grupe za radnike ekonomske jedinice; 

— predlaže Upravnom odboru gradilišta plan go¬ 
dišnjih odmora za radnike ekonomske jedinice; 

— predlaže Upravnom odboru gradilišta plan isko- 
rišćivanja neplaćenih dopusta za radnike eko¬ 
nomske jedinice; 

— predlaže Upravnom odboru gradilišta uvođenje 
10-časovnog radnog vremena ukoliko ovo već 
nije uvedeno odlukom Radničkog savjeta po¬ 
duzeća; 

— poduzima potrebne mjere za pravilno iskori- 
šćenrje i čuvanje sredstava za rad koja su dana 
na upotrebu ekonomskoj jedinici; 

— poduzima potrebne mjere za provođenje higi- 
jensko-tehničkih i zaštitnih mjera u ekonom¬ 
skoj jedinici propisanih pravilnikom poduzeća 
o HTZ mjerama; 

— rješava sva ostala pitanja koja budu odboru 
stavljena u nadležnost od strane Radničkog sa¬ 
vjeta poduzeća — gradilišta. 

Iz svega napred navedenog zaključuje se, da 
organizacija rada po ekonomskim jedinicama otva¬ 
ra neiscrpan izvor za još bolju i potpuniju mo¬ 
gućnost mobilizacije radnika u izvršavanju pri¬ 
vrednih zadataka. 

Pravilnik o raspodjeli čistog prihoda 

Pravilnik je donesen 29. VI 1961 On utvrđuje 
raspodjelu čistog prihoda za cijelo poduzeće i re¬ 
gulira odnose poduzeća kao cjeline i svih organi¬ 
zacionih jedinica, a ne isključuje mogućnost raspo¬ 
djele čistog prihoda na organizacione, odnosno eko¬ 
nomske jedinice. 


Pravilnik utvrđuje odnose i mjerila prema kojima 
će se vršiti raspodjela čistog prihoda na osobne 
dohodke i fondove. Nakon izdvajanja dijela čistog 
prihoda za fondove radnički savjet poduzeća 
utvrđuje raspodjelu preostalog dijela čistog pri¬ 
hoda na pojedine ekonomske jedinice prema nji¬ 
hovim rezultatima privređivanja. 

Raspodjelu ostvarenih sredstava za osobne do¬ 
hotke radnika na pojedine ekonomske jedinice 
poduzeća vrši radnički savjet poduzeća na temelju 
obračuna proizvodnje za odgovarajuće razdoblje, 
a raspodjelu sredstava za osobne dohotke radnika 
na pojedine radnike vrši uz primjenu bodova i 
ocjene ličnosti u okviru raspona određenog u pra¬ 
vilniku o raspodjeli osobnih dohodaka. 

Kao osnova za raspodjelu sredstava za osobne 
dohotke pojedinih radnika služi njihov učinak 
mjeren po količini i kvalitetu kao i uštedama ma¬ 
terijalnih i drugih troškova, uzimajući u obzir 
složenost i težinu posla, odgovornost i uvjete rada 
na radnom mjestu i druge elemente koji doprinose 
pravilnoj raspodjeli prema rezultatima rada. 

Ovaj pravilnik nije bilo teško sastaviti, jer je 
postojalo iskustvo poduzeća i sređena dokumenta¬ 
cija rada po ekonomskim jedinicama, pa su glavne 
osnovice za izradu tog pravilnika bile već po¬ 
stavljene. 

Pravilnik o raspodjeli osobnih dohodaka 

I ovaj pravilnik je organ upravljanja donio 
29. VI 1961. — Njime je zapravo samo ozakonjen 
već ranije utvrđen sistem obračuna i raspodjele 
osobnih dohodaka radnika i službenika. U 1960. 
god. raspodjela uspjeha po ekonomskim jedinica¬ 
ma vršena je po sistemu bodovanja, dok su se 
osobni dohoci temeljili na starom tarifnom pra¬ 
vilniku. 

Poduzeće je već imalo prema tome temelje 
» pravednije raspodj ele «. 

Pored toga, pravilnik regulira sva ostala pita¬ 
nja kao što su: 

— osnove i mjerila za raspodjelu sredstava za 
osobne dohotke; 

— način obračuna i isplata mjesečnih akon¬ 
tacija na osobne dohotke prema ostvarenom 
radnom učinku i vremenu provedenom na 
radu; 

— način obračuna i isplate osobnih dohodaka 
za vrijeme provedeno na prekovremenom 
radu na dan tjednog odmora i državnih 
praznika, noćnom radu, prekidu rada, vre¬ 
menu provedenom na službenom putu; 

— način obračuna i isplata dodatka na staž 
u poduzeću; 

— način obračuna i isplate otpremnine; 

— naknadu osobnog dohotka za vrijeme uda¬ 
ljen ja s posla po odluci organa poduzeća; 

— način obračuna i isplata sredstava izdvoje¬ 
nih za osobne dohotke po periodičnom obra¬ 
čunu — završnom računu; 

— primjenu »ocjene ličnosti«; 

— način obračuna i isplata sredstava izdvoje¬ 
nih za osobne dohotke u slučajevima kada 
izdvojena sredstva za osobne dohotke ne 
pokrivaju isplaćene akontacije na osobne 
dohotke; 

— naknada za putne i selidbene troškove i 
dnevnice za službena putovanja, uključujući 
i upotrebu vlastitih prevoznih sredstava; 

— nagrada učenika u privredi i stipendije; 

— nagrada i premije. 

Priprema oko donošenja oba pravilnika trajala 
je oko dva mjeseca. Izrada pravilnika bila je po¬ 
vjerena posebnoj proširenoj komisiji, a postupak 


učešća u diskusiji bio je isti kao pri donošenju 
pravilnika o uvođenju ekonomskih jedinica u 1959. 
god. Pravilnici su mogli biti doneseni i u kraćem 
roku, ali su se u vezi s njima očekivali još potanji 
propisi za građevinarstvo u okviru donošenja no¬ 
vih privrednih mjera. 

Upoređenjem rezultata u 1960. god. s rezulta¬ 
tom III kvartala 1961. god. može se uočiti da su 
se za isto vremensko razdoblje financijski uspjesi 
obračuna po ekonomskim jedinicama povećali. Stu¬ 
panjem na snagu obaju pravilnika još se više 
povećao svestrani interes na povećanju uspjeha 
poslovanja poduzeća. 


POGREŠKE KOJE NASTAJU RADI NETAČNOG PRORAČUNA 

DUŽINE LUKA PARABOLE 

Ing. Matej Meštrić, Zagreb 


UVOD 

Imao sam prilike vidjeti razne proračune (hi¬ 
drauličke i statičke), pomoću kojih se izračuna¬ 
vala dužina luka parabole po približnoj jednadžbi: 


•- 4 * 7 ®'] 


ulijevale puno povjerenje u ispravnost. Toga radi 
sam izveo tačnu jednadžbu i izvršio komparaciju 
proračuna po jednoj i drugoj jednadžbi. 

Usput navodim i jedan primjer iiz hidraulike, 
gdje se veličina pogreške ne bi mogla odmah oci¬ 
jeniti. 

IZVOD IZ TAČNE JEDNADŽBE 

Opći oblik jednadžbe parabole prikazan u ko- 
ordinatnom sustavu B—h glasi: 



h = 2p • B 2 . 

Tabela prikazuje razlike proračuna prema jednoj 
i drugoj jednadžbi: 


B 0 

to 

to 

bT 

Prema 

tačnoj 

jedn. 

Prema 

približ. 

jedn. 

AS 

Gre¬ 

ška 

°/o 

10,0 

1,0 

1:10 

10,210 

10,266 

0,056 

0,55 

10,0 

2,0 

1:5 

10,990 

11,100 

0,110 

1,00 

10,0 

4,0 

1:2,5 

13,336 

14,266 

0,930 

6,97 

10,0 

8,0 

1:2,5 

20,034 

27,066 

7,032 

35,12 

10,0 

10,0 

1:1 

23,235 

36,666 

13,431 

57,75 


Uzmimo jedan primjer iz hidraulike, gdje se 
to na prvi pogled ne može uočiti. Zbog jednostav¬ 
nosti i kratkoće proračuna analizirat ćemo samo 
razliku brzina u takvom koritu, uzevši prema Ba- 
zinu koeficijent trenja v = 1,00, a pad korita 
I = l°/oo l°/oo: 

^ rn r— 87 —— 87 

v = C VR • I =-\ /R * I = - 

T , T 

1 + — 1 + — 

VR V R 

• \/R • 0,001 , 

_ JS7 R • yf _ 87 • R • 0,0316 _ F 

R + 1,0 \/R + 1,0 ’ ~ O 


Prikazano tabelarno: 


B 0 

(m) 

to 

(m) 

to 

B 0 

F 

m 2 

Oo 

(m) 

tačno 

Om 

(m) 

pribl. 

Ro 

(m) 

tačno 

Rm 

(m) 

pribl. 

Vo 

(m/s) 

tačno 

Vm 

(m/s) 

pribl. 

Raz¬ 

lika 

10,0 

2,0 

1 : 5 

13,13 

10,99 

11,10 

1,21 

1,20 

— 

— 

0,00 

10,0 

5,0 

1 :2 

33,33 

14,42 

16,67 

2,31 

2,00 

2,52 

2,29 

0,23 

10,0 

10,0 

1 :1 

66,66 

23,23 

36,66 

2,87 

1,82 

2,93 

2,13 

0,80 


ZAKLJUČAK 


w ° 

Sto je manji odnos , odnosno što je para- 
B n 


bola sploštenija, to manje su razlike u proračunu 
po približnoj i tačnoj jednadžbi. Prema konkret¬ 


nom slučaju, odnosno željenoj tačnosti, odabrat će 
se jedna od navedenih jednadžbi. 

Napomena: 

1 1 

ln x = • log x — “ • log x = 2,3026 • log x 

M log e 


naših i inostranih gradilišta - 

MOST NA DRAVI U OSIJEKU DOVRŠEN U GLAVNIM RADOVIMA 


Kao što je već bilo objavljeno u ovom časo¬ 
pisu, cestovni most na Dravi u Osijeku, koji će 
vezati Baranju sa Slavonijom, nalazio se tokom 
1961. god. u punom intenzitetu izgradnje. 

Podesnom organizacijom radova uspjelo je još 
prije nastupa zime završiti sve glavne radove na 
mostu. Sada se rasponska konstrukcija nalazi oslo¬ 
njena samo na glavnim svojim stupovima u defi¬ 
nitivnom stanju. 

Unatoč stanovitih poteškoća oko dobave čelič¬ 
nog materijala, radovi su završeni u izvanredno 
kratkom roku. To je zasluga građevnog poduzeća 
Mostogradnja, koje je ostvarilo veoma dobru orga¬ 
nizaciju izgradnje. Čelična je konstrukcija mon¬ 
tirana slobodno bez skela, izuzevši dva pojedinačna 
drvena stupišta u krajnjim rasponima konstruk¬ 
cije. Plovna dizalica koja se poslužila kod monti- 
ranja vidi se na fotografiji. 


Osim toga, da bi se ubrzao proces izvedbe be¬ 
tonske ploče kolnika, koja je bitni sastavni noseći 
dio konstrukcije, projektom su bile predviđene, 
a u izvedbi i ostvarene, specijalne metode izgrad¬ 
nje, koće će biti opisane u posebnom članku kad 
most bude sasvim dovršen. 

Interesantno je sada — kad se znadu točne 
izvedbene količine — spomenuti da je za raspon- 
sku konstrukciju mosta bilo upotrebljeno tek 262 
kg/m 2 korisne površine mosta nad njom. Taj se 
podatak može smatrati osobitim uspjehom u grad¬ 
nji mostova, s obzirom na rekordnu nisku visinu 
konstrukcije koja iznosi tek 1/34 raspona, te na 
nepovoljni odnos raspona (tri jednaka raspona). 

Preostalo je još da se na mostu izvede: izola¬ 
cija, asfalterski radovi, rubnjaci, vijenci, da se 
montira ograda i oliče svi čelični dijelovi mosta. 

Prošle je jeseni bilo 
odlučeno da se u skladu 
s mostom uredi i njegova 
okolina na jednoj i dru¬ 
goj obali Drave, u svemu 
-prema projektu. Ti su 
radovi, kao i rasvjeta 
mosta -i prilaza, do tada 
izostavljeni s novčanih 
razloga. Kako je sada i 
to pitanje riješeno, moći 
će se u proljeće radovi 
nastaviti do potpunog 
završetka, pa će se tada 
objekt u punom opsegu 
predati na upotrebu. 

SI. 1: Betoniranje ploče kolnika tokom noći 




SI. 2: Čelična konstrukcija montirana na definitivnim 
stupovima i pomoćnom stupištu 


SI. 3: 


Montiranje stupova pomoću plovne dizalice 

kT. 



VAŽNA OBAVIJEST! 

UREDNIŠTVO TRAŽI STALNE I POVREMENE SURADNIKE ZA 
NAPISE STRUČNOG I REPORTAŽNOG KARAKTERA S PODRUČJA 
GRAĐEVINARSTVA U NAŠOJ ZEMLJI. 

SURADNJA SE HONORIRA PREMA DOGOVORU. 

DOVRŠENA JE GRADNJA BRANE DERBENDI KHAN U IRAKU 


Prošlog mjeseca dovršeni su glavni građevni 
radovi na najvećem građevinskom objektu koji se 
gradi u Iraku, na kojem su po prvi put u toj 
zemlji uzeli vidnog učešća i jugoslavenski inženjeri. 
To je nasuta brana Derbendi Khan*, na kojoj su 
23. XI 1961. prilikom svečanog puštanja u pogon, 
u prisustvu predsjednika Kasema, po prvi put 
spuštene zapornice koje su zatvorile dalji tok ri¬ 
jeke Dijala kroz obilazne tunele. Time je zatvoreno 
akumtulaciono jezero i voda rijeke počela je da 
se sprema za potrebe navodnjavanja plodnog po¬ 
dručja između Derbendi Khana i Bagdada za vri¬ 
jeme ljetne suše. 

Rezerva vode u jezeru sadržine oko 3 milijarde 
m 3 služit će za natapanje oko 300 000 plod¬ 
nog tla u već postojećem irigacionom sistemu 
Dijale. Na njemu će već ove godine prestati opa¬ 
snost od poplave i od suše, pa će se bez rizika 
moći proizvesti dvije žetve riže godišnje. Velika 
prednost ovog objekta je u tome što on regulira 
protok vode za područje u kojem već postoji iz¬ 
građeni irigacioni sistem i koje je napučeno sta¬ 
novništvom koje je vično takvom načinu poljopri¬ 
vredne proizvodnje, pa će se odmah osjetiti znatne 
koristi od novog objekta u koji je investirano oko 
25 milijuna iračkih dinara (oko 50 milijardi di¬ 
nara). 

Brana je smještena u tjesnacu koji je Dijala 
proisjekla kroz antiklinalu tercijarnih naslaga vap¬ 
nenca i bituminoznih škriljevaca u lancu masiva 
Baranand Dag. Antiklinalno boranije ostavilo je 
mnoge pukotine pa je stijena, naročito na lijevom 
i desnom boku, u naslagama vapnenca, bila vrlo 
propusna. Stijena je u lijevom boku bila na mje¬ 
stu odabranom za branu mjestimično pokrivena i 
do 50 m debelom naslagom šljunkovite drobine. 
Te su okolnosti zahtijevale naročitu pažnju pri 
projektiranju i izvođenju temelja brane. Za otje- 
šnjenje temeljne stijene izvedena je injekoiona 
zavjesa dubine do 110 m ispod plohe temelja. 


* Vidi Građevinar 1959 br. 12 i 1960 br. 9. 


U lijevom boku izrađena su dva obilazna tu¬ 
nela, jedan 9 m i drugi 6 m promjera. Veći tunel 
pregrađen je prošle godine u odvodni tunel sa 
dva irigaciona ispusta regulirana Howell-Bun- 
ger-ovim zatvaračima. Tunel 6 m promjera služio 
je za vrijeme male vode 1961. god. još kao obilazni 
tunel. Nakon zatvaranja ulaza sada se i taj tunel 
pregrađuje za treći ispust vode za irigaeiju. Ula¬ 
zna građevina odvodnih tunela s pomoćnim zatva¬ 
račima na ulaznoj strani odvoda, koji se pokreću 
s tornja pristupačnog preko armiranog betonskog 
mosta na kruni brane, impozantna je betonska 
građevina, na kojoj je smještena dizalica za ma¬ 
nipuliranje s pomoćnim zatvaračima. 

Uz desni bok brane postavljen je i preliv za 
veliku vodu kapaciteta 12 000 m 3 /sec (smatra se 
da je taj kapacitet pretjeran). Preliv je reguliran 
s tri segmentna zatvarača visine i širine po 15 m; 
ovi zatvaraju po jedan prelivni kanal, i vode ga 
na vertikalni deflektor (saut de ski) na njihovom 
donjem kraju, koji odbacuju mlazove u zrak radi 
boljeg miješanja s uzduhom i rasipanja energije 
(oko 12 miliona kWh!). U preliv je ugrađeno oko 
300 000 m 3 betona. Taj je masivni dio objekta be¬ 
toniran po posebnom planu u blokovima visine po 
1,5 m, da bi se sveli na minimum termički naponi 
uzrokovani toplinom vezanja betona. Konzolni zid 
visine 30 m na koji se naslanja kameni nasip 
brane jako je armiran neobično debelim čeličnim 
šipkama s hrapavom profiliranom vanjskom povr¬ 
šinom. Korito rijeke ispod preliva nije naročito 
zaštićeno, pa se računa da bi za vrijeme rada pre¬ 
liva punim kapacitetom mogla nastati duboka 
eroziona jama i taloženje materijala nizvodno na 
visinu od skoro 40 m. Vodeni jastuk u toj ero-zio- 
noj udubini štitio bi korito od dalje erozije. 

Uređaj za betoniranje sastojao se je od 
Johnson-ova tornja sa silosima za agregat i ce¬ 
ment i s automatskim uređajima za težinsko dozi¬ 
ranje svih agregata vode i aeranta. Kapacitet ure¬ 
đaja bio je oko 1000 m 3 gotovog betona za 20 satni 
radni 1 dan. Beton je na mjestu ugradnje prevožen 


17,00 



SI. 1: Poprečni presjek brane 

kiperima sadržine 6 m 3 , a zbijan je pomoću 
jakih pneumatskih pervibratora. Sve su oplate 
bile konzolnog tipa od čeličnih tabla. Velika je 
pažnja obrađena na obradu vanjskih površina be¬ 
tona, koje su sve potpuno glatke i bez grešaka. 



SI. 2: Detalj s mjesta ugrađivanja filterskih prelaznih 
slojeva između glinene jezgre i nasipa od krupnog 
lomljenog kamena 


Brana se u poprečnom presjeku sastoji od ne¬ 
propusne jezgre od gline, koja je postavljena u 
sredinu presjeka, s nagibom uzvodne i nizvodno 
kosine 1 :0,3. Uzvodna i nizvodna kosina gline 
poduprte su kamenim nasipima čije vanjske ko¬ 
sine su nagnute prosječno 1 :1,75 na gornjem dijelu 
i 1 : 2 do 1 : 2,25 na donjem dijelu. Između jezgre 
kamena postavljen je filterski prelaz od tri sloja 



SI. 3: Pogled na uzvodnu stranu brane za vrijeme 
građenja; lijevo se vidi uređaj za pripremanje betona 


pijeska i šljunka pogodnog granulometrijskog sa¬ 
stava. Materijal za jezgru kopan je na platou cca 
1,5 km nizvodno od brane. Naslage su se tu sasto¬ 
jale od anorganske gline srednje i visoke plastič¬ 
nosti, koje su bile veoma pogodne za izradu zbi¬ 
jene nepropusne jezgre. Prirodna vlažnost mate¬ 
rijala bila je za oko 5—7% veća od optimalne, što 
nije smetalo u vrijeme suše, kad je zbog gubitka 
vlage tokom transporta trebalo dodavati nešto 


vode na mjestu ugrađivanja, ali je ograničavalo 
mogućnost rada za kratkotrajnih kišovitih perioda. 

Kamenolom za potporne nasipe otvoren je na 
jednom hrptu uz desnu obalu rijeke nizvodno od 
brane. Prije toga bila su otvorena dva kameno- 



Sl. 4: Preliv za odvođenje velike vode kapaciteta 
12 000 m 3 /sec 


loma na drugim mjestima koji su se pokazali ne¬ 
upotrebljivima. Kamen je vađen serijskim otpu- 
cavanjem mina u etažama 6—10 m visine. Teški 
bageri s kašikom 3 m 3 sadržine upotrebljavani su 
za utovar kamena u kipere Euclid sadržine 15 m 3 , 
kojima je kamen prevožen na mjesto nasipavanja. 
Za zbijanje kamenog nasipa polivano je mjesto 
nasipanja jakim mlazevima vode iz hidromonitora 
pod pritiskom od oko 5 atm u količini koja je bila 
četiri puta veća od količine nasipanog kamena. 



SI. 5: Ispusti vode za irigacione svrhe maksimalnog 
kapaciteta 486 m*/sec; regulacioni zatvarači tipa Hoivell 
Bunger 


Pijesak i šljunak za filtere dobavljan je iz ko¬ 
rita Dijale uzvodno od brane, gdje je sortiran u 
frakcije odgovarajućeg granulometrijskog sastava 
pomoću potpuno mehaniziranog uređaja za proiz¬ 
vodnju sortiranog agregata za betoniran je. 

Ukupna kubatura nasipa iznosi oko 7,2 miliona 
m 3 , od čega je oko 5,5 miliona m 3 nasip od lomlje¬ 
nog kamena. Kapacitet ugrađivanja materijala u 
branu iznosio je prosječno oko 280 000 m 3 mje- 

sečno. Postignut je dnevni maksimalni učinak 
ugrađivanja od 25 000 m 3 . Za komparaciju neka po¬ 
služi kapacitet ugrađivanja nasipa u branu Peruča 
s oko 40 000 m 3 mjesečno i dnevnim maksimumom 
od oko 4 000 m 3 . Slični su kapaciteti postignuti i 
na brani Kokin Brod. 

Gradnja brane započela je 1956. god. bušenjem 
obilaznih tunela. U toj početnoj fazi gradnje bilo 
je više nezgoda s poplavama i urušavanjem por¬ 
tala tunela. God. 1958. puštena je rijeka kroz tu¬ 
nele i započele su pripreme za temeljenje brane. 
Uzvodni zagat za zaštitu građevne jame od vode 
za vrijeme rada u temelju brane sastojao se od 
kamenog nasipa visine preko 40 m s uzvodnim 
ekranom od zbijene gline i kamenim nasipom 
za zaštitu od erozije. Taj je zagat sastavni dio 
uzvodnog kamenog nasipa u profilu brane. S niz- 
vodne strane bio je za zaštitu građevne jame od 
vode dovoljan mali nasip za zadržavanje vode na 
izlazu iz obilaznih tunela. Ipak je izvođač bio su- 



Sl. 6: Pogled na branu i dio akumulirane vode iz 
aviona 

više optimističan pa je u jeseni 1958. za vrijeme 
jake kiše voda preplavila preniski nasip i prodrla 
u građevnu jamu, što je uzrokovalo zastoj gra¬ 
đenja za više mjeseci. 

Tek je u 1959. god. poduzeće izvršilo sve pri¬ 
preme za izvođenje radova velikim kapacitetom. 
Te godine dovršeno je temeljenje jezgre, pa je 
1960. i 1961. nastavljeno nasipavanje brane maksi¬ 
malnim kapacitetom raspoložive mehanizacije. U 
decembru 1961. nasut je posljednji kamion gline 
u jezgru brane, čime su dovršeni glavni građevni 
radovi na objektu. Preostalo je da se još dovrše 
radovi pregrađivanja obilaznog tunela 0 6 m u 
irigacioni ispust i da se dovrše manji građevni i 
montažni radovi u pomoćnoj hidroelektrani snage 
2X750 kW, uređenje cesta, krune brane, i da se 
završi montaža hidromehaničke opreme i si., pa 
da cijeli objekt bude sasvim gotov. 

Značajno je za ovo gradilište bila veoma jaka 
mehanizacija svih radova. Moglo bi se pretposta¬ 
viti da bi u tehnički manje razvijenoj zemlji kao 
što je Irak bilo ekonomičnije graditi s manje me¬ 
hanizacije. Međutim, zemljani radovi takvih raz¬ 


mjera ne mogu se izvesti bez potpunog mehanizi¬ 
ran ja rada. Tako su tehnološki i tehnički radovi 
jednako značajni pri izboru stepena mehanizacije 
kao i ekonomski, i nameću uvođenje potpuno me¬ 
haniziranih procesa rada. Na gradilištu su čak i za 
dizanje i postavljanje oplata upotrebljavane ve¬ 
like samohodne dizalice s krakom duljine i preko 
20 m. Treba također spomenuti veliku fleksibil¬ 
nost izvođača pri izradi i prelaganju saobraćajnica 
na gradilištu za pristup i promet teške mehaniza¬ 
cije na mjesta rada. Buldožeri i grejderi obavljaju 
takve radove u kratko vrijeme pod rukovodstvom 
iskusnih i spretnih poslovođa i vozača. Najteži 
organizacioni problemi nastajali su na mjestima 
gdje se moralo raditi ručno, jer se poslovođe ne 
snalaze u tim situacijama. 

Izvođač je na gradilištu raspolagao ovom me¬ 
hanizacijom: 12 bagera na dizel pogon ukupne sa- 
držine kašika 31 m 3 , 24 buldožera ukupne snage 
4400 HP, 73 kipera Euclid ukupne sadržine 550 m 3 , 
16 prikolica za prevoz zemlje ukupne sadržine 
250 m 3 , 21 kompresor ukupnog kapaciteta 350 m 3 
usisanog uzduha na min, 8 motornih pumpa za 
dobavu vode za ispiranje kamena ukupnog kapa¬ 
citeta 180 m 3 /min, kompletan uređaj za separaciju 
i pripremu agregata za betoniranje, automatska 
betonarna s miješalicama ukupnog kapaciteta bub¬ 
nja od 12 m 3 , 2 autođizalice nosivosti po 35 t, gra- 
dilišna električna centrala snage 4400 kVa. 

Odnos cijena između glavnih vrsta radova bio 
je na ovom objektu slijedeći: 

— lm 3 nasipa od kamena 1,0 (0,625 I. D.)* 

— 1 m 3 nasipa od gline 1,0 

— lm 3 materijala za filtere 2,75 

— 1 m 3 iskopa na otvorenom 0,37 

— lm 3 betona s oplatom i 
armaturom, prosječno 17,20 

Karakteristično je za građevne organizacije iz 
USA da su inženjeri i poslovođe samo organiza¬ 
tori procesa proizvodnje na gradilištu, koji ne po¬ 
svećuju gotovo nikakvu pažnju tehničkim proble¬ 
mima objekta. Ta pitanja su u potpunoj nadle¬ 
žnosti projektanta i nadzorne organizacije inve¬ 
stitora; ovi snose i znatno veći dio odgovornosti 
za kvalitet izvedenih radova nego što je to uobi¬ 
čajeno u Evropi. Zato nadzorna služba mora na 
svakom važnijem radnom mjestu imati kompetent¬ 
nog inženjera u svakoj smjeni. Tako je nadzorna 
služba grupa na ovoj gradnji, koju je formiralo 
poduzeće Geoistraživanja iz Zagreba, imala na 
gradilištu u vrijeme najvećeg zamaha radova 23 
inženjera i tehničara. Pod rukovodstvom Ing. V. 
Kregara i njegovih glavnih inženjera za projektni 
i izvedbeni sektor L. Mladinea i V. Makovca ra¬ 
dili su D. Horvat (izvedbeni nacrti), G. Greiner 
(injektiranje), K. Tadić (nasipanje), I. Kleiner (geo- 
mehanika), V. Belle i kasnije V. Pevalek (beton¬ 
ski radovi) i drugi inženjeri i tehničari iz naše 
zemlje. U nadzornoj grupi rade i dva iračka inže¬ 
njera. E. N. 

* 1/—I. D. = 2100 din. 

POSLOVNI NEBODER U RIJECI 

U Rijeci predviđena je u Ulici Franje Šupila, kod 
hotela »Bonavija«, lokacija poslovnog nebodera, koji 
je u skladu sa urbanističkim planom grada Rijeke. 
Za taj objekt je do sada izrađen idejni projekt u pro¬ 
jektnom birou »Vincek« — Zagreb, ispostava Rijeka. 
Glavni projektant je Ing. Andrija Čičin Šain, a kon- 
strukter Ing. Mate Senjanović, oba iz Rijeke. Projek¬ 
tanti su uzeti iz Rijeke jer najbolje poznaju prilike 
grada s obzirom na sve potrebne momente pri rješa¬ 
vanju zadatka. 

Investitor objekta je Narodni odbor općine Stari 
Grad u Rijeci. 

Prema dosadašnjem idejnom rješenju, neboder se 
sastoji od 24 etaže, zajedno sa suterenom. Ukupna 
visina iznosi 75 m, mjereno od Trga Republike. Tlo- 
crtna veličina predviđena je 26X13 m. 

U suterenu smjestit će se aperitiv-bar, s ulazom 
sa Trga Republike. Jednim internim stepeništem iz 
ovog dijela ići će se u gornju etažu. U dijelu suterena 
ispod objekta biti će kotlovnica i spremišta. 

U etaži iznad aperitiv-bara, u isturenom dijelu bit 
će otvorena terasa s pogledom na Trg Republike, a 
unutar objekta nalazit će se restoran vezan za terasu. 
S ove etaže predviđa se spoj preko podzemnog hodnika 
s hotelom »Bonavija«. Stepenište spaja ovu etažu s ho¬ 
lom u etaži iznad ove, odakle brzim liftom gost može 
da ide u kafanu-bar, na vrhu objekta. 

Iznad ove etaže je prizemlje, u kojem se nalaze 
2 hola: jedan za poslovni dio, a drugi za kavanu-bar. 
Osim toga, tu se nalaze uslužni servisi: brijač, glača¬ 
nje, čišćenje i slično. S ove etaže počinju liftovi, od 
kojih 3 su namijenjena poslovnom dijelu zgrade, a 
jedan lift će povezivati prizemlje sa zadnjom etažom. 

Na 12. katu će se smjestiti priručna kuhinja i do- 
ručkovaonica za namještenike. Osim toga, u toj etaži 
su predviđene mala i velika sala za konferencije, koje 
će upotrebljavati po potrebi sva poduzeća smještena 



Neboder — fotomontaža 


u objektu. Na vrhu nebodera, u 24. etaži, bit će smje¬ 
štena kavana-bar, odakle će se pružati lijep vidik na 
cijelu Rijeku i okolinu. 

Polovina krova kavane-bara moći će se pomično 
otvarati, a isto tako će se sasvim rastvoriti i srednji 
stakleni zid, tako da će se u ljetnim mjesecima ovaj 
prostor pretvoriti u terasu. Ostali dio objekta bit će 
poslovne prostorije raznih privrednih poduzeća, u ko¬ 
jem bi bilo oko 220 kancelarija i moglo bi da radi 
cca 700 osoba. 

Da bi se dobilo što bolje projektno rješenje objekta, 
investitor NOO Stari Grad u Rijeci zamolio je Dru¬ 
štvo inženjera i tehničara kotara Rijeka da dade 
svoje stručno mišljenje o izrađenom idejnom pro¬ 
jektu. 



Društvo inženjera i tehničara odazvalo se je pred¬ 
njem traženju i organiziralo stručnu diskusiju, u kojoj 
je angažiralo: Društvo građevinskih inženjera i teh¬ 
ničara kotara Rijeka preko njihove urbanističke i kon- 
strukterske sekcije, zatim Društvo arhitekata kotara 
Rijeka i Društvo elektro-strojarskih inženjera i teh¬ 
ničara kotara Rijeka. Napred navedena društva i sek¬ 
cije dobili su potrebne elaborate, koje su proučili i 
donijeli svoja mišljenja. Ta mišljenja su iznesena na 
nekoliko organiziranih zajedničkih sastanaka nave¬ 
denih društva, kojima je prisustvovao glavni projek¬ 
tant sa svojim saradnicima i predstavnik investitora. 
Na tim sastancima usklađena su mišljenja između 
Društva inženjera i tehničara i projektanta, pa je 
nakon toga društvo izradilo svoje konačno mišljenje 
o predloženom idejnom projektu i predalo ga inve¬ 
stitoru na daljnji postupak. 

Ovo je jedan od pozitivnih načina rada pri projek¬ 
tiranju tako važnih objekata, jer ovako drugarski dato 
stručno mišljenje Društva inženjera i tehničara bit će 
od velike koristi projektantu prilikom daljnje razrade 
projekta, a takođe i zajednici, jer će ova dobiti objekt 
prostudiran u širem krugu stručnjaka. 

Tehn. Martin Marušić 

NOVA TVORNICA BETONA 

Početkom ove godine puštena je u redovnu pro¬ 
izvodnju Tvornica za izradu betona i betonskih ele¬ 
menata u Kosovskoj Mitrovici. 

Godišnji kapacitet produkcije je oko 40 000 tona 
različitih betonskih elemenata. Ove će godine tvornica 
proizvoditi elemente za izgradnju montažnih zgrada, 
međukatne konstrukcije, cijevi za kanalske mreže i 
druge betonske elemente u vrijednosti od oko pola 
milijarde dinara. 

Za izgradnju ovog objekta utrošeno je 345 milijuna 
dinara, a za dovršenje nekih pogona utrošit će se još 
25 milijuna dinara. Tvornica je moderno opremljena 
i sav proizvodni proces je mehaniziran. 

Smatra se da će proizvodnja ove tvornice znatno 
ubrzati izgradnju stanova u Kosmetu i učiniti da bude 
jeftinija za oko jednu trećinu. 

R. P. 

NOVI SISTEM U OBRAZOVANJU GRAĐEVINSKIH 
KADROVA 

Dokvalificiranje mladih građevinskih radnika, ko¬ 
jih ima velik broj na gradilištima širom zemlje, često 
i na desetke kilometara udaljenih od nekog grada, 
ozbiljan je i još uvijek otvoren problem. Oni su ostali 
izvan domašaja bilo kog oblika obrazovanja osim prak¬ 
tičnog rada. Ovdje se radi o specifičnom poslu, pa se 
ne mogu jednostavno primijeniti iskustva obrazovanja 
u drugim privrednim oblastima. Treba obuhvatiti i 
one kadrove koji rade i žive u udaljenim mjestima. 

Razmišlja se o uvođenju dopisnog školovanja u 
građevinarstvu, što bi bilo veoma pogodno. Savezna 
građevinska komora već je pokušala ispitati teren 
i zaključila je na osnovu prvih prijava da se priličan 
broj radnika interesira za dopisno školovanje. Tako 
oko 700 radnika žele postati tehničari, a više od 500 
poslovođe. 

Komora priprema osnivanje Centra za dopisno 
školovanje, a do kraja februara o. g. dovršit će se 
nastavni planovi i programi i pristupiti izdavanju 
skripata. Školovanje bi trajalo oko dvije školske go¬ 
dine, a zatim bi se polagali ispiti u najbližoj školi na 
čijem području kandidat stanuje ili je zaposlen. Cen¬ 
tar za dopisno školovanje osnovat će svoje punktove. 
U Komori smatraju da će taj oblik školovanja pomoći 
našem građevinarstvu da u najkraćem roku poboljša 
kvalifikacionu strukturu zaposlenih radnika, koja je 
danas još uvijek na prilično niskom nivou. 

R. P. 

DOVRŠAVA SE IZGRADNJA PRISTANIŠTA 
AZOTARE U PANCEVU 

Na velikom gradilištu giganta naše kemijske indu¬ 
strije, Tvornici azotnih gnojiva u Pančevu, uglavnom 
je završena izgradnja riječnog pristaništa, u kome će 
se moći godišnje utovariti i istovariti oko milijun 
tona razne robe. Ova luka Pančevačke azotare pove¬ 
zana je s Dunavom kanalom dugim kilometar i pol, 
koji će biti plovan i za veće šlepove. Operativna obala 
duga je oko 400 m i moći će da odjednom primi četiri 
veća teretna broda. Pristanište i kanal služit će za 
prijevoz sirovina i transportiran je finalnog produkta 
azotare — krečnog amonijevog nitrata. Usporedo 
s plovnim kanalom izgrađen je i jedan manji kanal, 
kojim će se iz tvornice odvoditi u Dunav otpadne 
vode. 

R. P. 

MALO STATISTIKE PO SPECIJALNOSTI 

Dok je 1956. bilo ukupno 434 poduzeća, početkom 
1961. djeluje 410 građevinskih poduzeća. Od toga pre¬ 
težno grade objekte društvenog standarda 231 podu¬ 
zeće, privredne objekte 74, objekte niske gradnje 91, 
objekte hidrogradnje 12, a ostale objekte 2 poduzeća. 

Razvoj građevinske operative u razdoblju od 1956. 
do 1961. praćen je znatnim prilivom novih stručnih 


kadrova. Na tehničkim fakultetima diplomirao je po¬ 
sij ednih godina znatan broj studenata, koji su otišli 
u proizvodnju ili projektantske i istraživačke organi¬ 
zacije. Ukupno je od 1956. do 1961. diplomirao 7531 
student tehničkih fakulteta. Arhitekata je diplomiralo 
1212, a građevnih inženjera 1957. 

R. P. 

KVALITETNIJE PROJEKTIRANJE 

Poslije 1956. projektiranje, iako u uvjetima inten¬ 
zivne gradnje, bilo znatno kvalitetnije nego u prethod¬ 
nom periodu. Izrađeni su mnogi urbanistički i regu- 
lacioni planovi, što je doprinijelo pravilnom i eko¬ 
nomičnom razvoju gradova i industrijskih naselja. Za 
veći dio objekata investicione izgradnje izrađeni su 
investicioni programi, što je omogućilo realnije sa¬ 
gledavanje problematike izgradnje i bolju izradu 
glavnih objekata. 

Sve projekte za građevinsku aktivnost izradili su 
domaći stručnjaci, koji su izradom projekata u obla¬ 
sti visokogradnje i arhitekture na putovima i želje¬ 
zničkim prugama, mostovima i tunelima, na objek¬ 
tima hidrogradnje i melioracija, konstrukcijama od 
čelika, armiranog ili prednapregnutog betona, itd., 
stekli bogato iskustvo. 

N'ovi stručnjaci uspješno rade ne samo u zemlji 
već i u inozemstvu, surađuju u svim međunarodnim 
organizacijama i sa svojim zapaženim radovima su¬ 
djeluju na svjetskim kongresima. Mnogi od njih su 
angažirani i kao eksperti u UNTAA i u drugim struč¬ 
nim organima i agencijama OUN, ili na osnovu bila¬ 
teralnih ugovora o tehničkoj pomoći i suradnji. 

Naročito su značajni rezultati postignuti u projek¬ 
tiranju hidroenergetskih objekata i konstrukcija od 
čelika i prednapregnutog betona, a zatim u projekti¬ 
ranju saobraćajnica i melioracija. Međutim, u ovom 
periodu projektiranje, kao specifična djelatnost, nije 
mnogo doprinijelo razvoju industrijske proizvodnje 
tipskih zgrada, objekata društvenog standarda te indu¬ 
strijskih i drugih privrednih objekata visokogradnje. 
Pored toga, pri projektiranju često nisu bili dovoljno 
sagledani svi uvjeti realizacije izgradnje. 

R. P. 

U PAR REDAKA ... 

U DESPOTOVCU (Srbija) podignut je prvi tvor¬ 
nički dimnjak. Građevinsko poduzeće »Sokolića«, koje 
je počelo da ostvaruje program izgradnje buduće tvor¬ 
nice građevnog materijala, nedavno je završilo ciglanu 
sa dimnjakom visokim 30 m. 

NAUČNO-ISTRAŽIVAČKI RAD sve se više ra¬ 
zvija i u oblasti građevinarstva. Pored organiziranog 
rada u pojedinim većim poduzećima, na unapređiva¬ 
nju građevinarstva radi 13 instituta, Centar za una¬ 
pređivanje građevinarstva i Centar za unapređivanje 
građevinske industrije. 

NOVI MOST PREKO SAVE na relaciji Slavonski— 
Bosanski Brod pušten je u saobraćaj. On je dug preko 
pola km. Izgrađen je od armirane betonske i čelične 
konstrukcije. 

NOVI JUGOSLAVENSKO-MAĐARSKI MOST na 
rijeci Muri kod Goričana (NRH) predan je saobraćaju. 
Mađarska i Jugoslavija zajednički su financirali iz¬ 
gradnju ovog čeličnog mosta preko Mure, granične 
rijeke. Njegovom izgradnjom skraćen je put između 
Budimpešte i Rijeke za 400 km. 

U PRAHOVU (Srbija) izgrađena je operativna 
obala duljine 1000 m. Završavaju se posljednji radovi 
na izgradnji ovog dunavskog pristaništa, koje će svo¬ 
jim kapacitetom od 1 700 000 t, poslije beogradskog, 
biti po veličini drugo riječno pristanište u FNRJ. Sa¬ 
građen je već zimovnik za oko 60 plovnih objekata 
i pristupni put. 

DO MARTA će biti gotov željeznički most preko 
Drave kod Botova. Njime će biti uspostavljena još 

jedna veza između naše zemlje i Mađarske. Radovi 
su ubrzani, kako na mostu tako i na proširenju sta¬ 
nice u Koprivnici, učvršćenju pruge Botovo—Kopriv¬ 
nica i uređenju carinarnice. 

SAVEZ ARHITEKATA Jugoslavije — centralni 
odbor u Beogradu — dodijelio je povelje svojim po¬ 
časnim i zaslužnim članovima. Povelje su dane^ dva- 
desetsedmorici zaslužnih i jedanaestorici počasnih 
članova. Od počasnih članova povelje su, među osta¬ 
lim, dobili R. Čolaković, potpredsjednik SIV, Đ. Jojkić, 
potpredsjednik IV NRS, V. Holjevac, predsjednik 


NOG Zagreba, general Đ. Matić, predsjednik Savezne 
građevinske komore i drugi. 

PUT MAGLAJ—BOSANSKI BROD gradit će se 
ove godine. To će biti moderan asfaltni put u dužini 
od 102 km. Radovi će trajati oko 4 godine, a njihova 
vrijednost cijeni se na oko tri milijarde dinara. 

U ZAGREBU je do kraja god. 1961. bilo dovršeno 
i useljeno ukupno 4000 stanova. Time je plan potpuno 
ispunjen za prošlu godinu. Oko 3000 novih stanova 
sagrađeno je sredstvima Fonda za stambenu izgradnju. 

R. P. 


<Jz inozemnih časopisa -- 

RAZNOLIKA GRAĐEVNA MEHANIZACIJA I 
METODE GRAĐENJA KOD IZGRADNJE DVAJU 
TUNELA 

(Construction Methods and Equipment, Juni 1961) 

Prilikom izgradnje dvaju sličnih tunela za hidro¬ 
elektranu Trinity Dam u Kalif orni j i, USA, primijenio 
je izvođač različitu građevinsku mehanizaciju, i to u 
jednom tunelu strojeve pokretne na kolos jeke, a u 
drugom slučaju strojeve pokretne na gumenim točko- 
vima. 

Radi se o tunelima potkovičastog presjeka, S pro¬ 
mjerom iskopa 6,6 m, dugih 2,5 km (mehanizacija na 
kolosjeku), odn. 1,4 km (mehanizacija na gumenim 
točkovima). 



SI. 1: Bušaća skela na kolosijeku 


U oba tunela primijenjena je gotovo istovjetna 
bušaća skela (jumbo) sa po 7 teških bušara proviđenih 
uređajem za potiskivanje (motor drifterima). Ovi bu- 
šari bili su postavljeni u 3 etaže: u donje dvije po 2 
bušara, a u gornjoj njih 3. U jednom tunelu bila je 
ova skela pokretna na kolosjeku (si. 1) a u drugom 
je bila montirana na kamionskom postolju (si. 2). 
Čini se da nije dobiven jasan dogovor na to koji je 
metod efikasniji. Svaka metoda imade svojih predno¬ 
sti i nedostataka. Bušaća skela na kolosijeku ostaje 
u tunelu za vrijeme miniranja i utovara, dok se skela 
na gumenim točkovima mora izvesti iz tunela. Vidi se, 
da se sa skelom na kolosijeku može postići brži radni 


ciklus, što kao da joj daje izvjesnu prednost. Međutim, 
uslijed osobite pokretljivosti skele na gumenim točko¬ 
vima, izvođač može da jednu te istu skelu upotrijebi 
na 2 radna mjesta u istom tunelu i na taj način 
skrati transportne daljine (zbog kraćih dionica). 

Oba tunela bušena su u gotovo identičnim geolo¬ 
škim uslovima, i to u rastrošenom granitu s prošloj- 
cima pirita. Uslijed više većih i manjih rasjeda stijena 
je znatno razlomljena. 

Zbog srazmjerno mekane stijene je dubina bušenja 
mina srazmjerno mala, i to oko 1,2 m. U slučaju veće 
dubine bušenja dolazilo je do većih ispadanja. Dubine 
bušenja od 2,0 m primijenjene su samo povremeno na 
partijama gdje je stijena bila tvrđa. 

Broj bušotina zavisi u velikoj mjeri od geologije 
terena i varirao je od njih svega 9 do 85, prema tvrdoći 
i kompaktnosti stijene. Na pojedinim mjestima mogli su 
utovarivači vršili iskop bez prethodnog miniranja. 
Prosječan utrošak eksploziva bio je ipak 1.6 kg po m 3 , 
uz upotrebu paljenja s električnim kapislama s mili- 
sekundnim usporenjem. 



SI. 2: Bušaća skela na kamionu 

U tunelu s mehanizacijom na kolos jeku vršen je 
utovar »Convair 100« utovarivačem u vagonete i odvoz 
teškim dizel lokomotivama. Pri svakom miniranju je 
skela za bušenje povučena natrag za oko 45 m. Iskop 
tunela dužine 2,5 km vrši se samo s jedne strane. 
Postignuto je prosječno dnevno napredovanje od 9,6 m. 

U tunelu s mehanizacijom na gumenim točkovima 
primijenjen je utovarivao »Eimco 105« i »Koehring« 
dumperi. Poslije svakog bušenja se skela za bušenje 
izvlači van tunela, jer je njena konstrukcija takve 
širine da ne omogućava mimoilaženje s dumperima. 
Dnevni napredak pada sa dubinom tunela, jer izvla¬ 
čenje skele u slučaju veće dubine tunela zahtijeva 
više vremena. U blizini portala postignuto je maksi¬ 
malno dnevno napredovanje od 12,6 m, dok je na 
stacionaži km 0 + 630 postignuto maksimalno 10,8 m. 
(Nisu dati uporedni prosječni rezultati). S obzirom na 
to da radni ciklus traje oko 4 sata, od čega na čisto 
bušenje otpada svega oko 45 min, izvođač je istu skelu 
mogao upotrijebiti na 2 radna mjesta, tj. ovaj 1,4 km 
dugi tunel bušio je sa dvije strane s jednom te istom 
skelom. V. J. 

UBRZANA IZGRADNJA TUNELSKIH CIJEVI 

(Construction Methods and Equipment, Juni 1961) 

Podvodni cestovni tunel u zalivu San Francisca, 
USA, izgrađen je djelomično od prethodno izrađenih 
armirano-betonskih elemenata tunelske cijevi promjera 
11,1 m i dužine 60,0 m. Od ukupno 37 takvih sekcija 
(tj. ukupne dužine tunela 2,22 km) prefabricirano je 
izrađeno njih 12, ukupne dužine 720 m. 



SI. 1: Suhi dok za izgradnju sekcija 


Ove su se sekcije izgrađivale u suhom doku na 
obali (si. 1). Dužina doka bila je takva da su se isto¬ 
vremeno mogle izvoditi dvije sekcije. Prema programu 
rada trebalo je jedan par sekcija izvesti za 10 tjedana 
(400 radnih sati). Cijevi su se betonirale u tri faze: do¬ 
nji dio s oko 600 m 3 betona, konstrukcija kolnika sa 
190 m 3 i, konačno, gornji dio cijevi sa 1200 m 3 . Težina 
svake sekcije bila je oko 6000 tona. Gradilo se tako 
da se istovremeno radilo na obim sekcijama, ali s po¬ 
maknutim fazama rada, tako da je dosta jala jedna 
garnitura oplate za izvedbu obiju sekcija. 

Oplata donjeg dijela počiva na drvenim pragovima 
i sastoji se u najdonjem dijelu pretežno od drveta 
(si. 2). Oplatne daske služe ne samo kao oplata za 
betoniran je već i kao zaštita vanjske izolacije cijevi. 
Ova izolacija nanosi se na oplatu i sastoji se od tri 
namaza vodenog stakla i četiri premaza vrućeg asfalta. 
Kao zaštita ove izolacije s gornje strane za vrijeme rada 
izveden je 2,5 cm debeli sloj cementne žbuke. Ostali 


dio oplate, kao i nutarnja oplata, izrađeni su od čelika 
u sekcijama dužine 6,0 m. 

Dno cijevi (600 m 3 ) betoniralo se u roku od 8—10 
radnih sati. Beton je ubacivan u dno direktno iz auto- 
miješalica sadržine 5,0 m 3 ili pomoću specijalnih po¬ 
suda spuštanih dizalicom. 



SI. 2: Priprema ležaja i donje oplate 

Nakon toga betonirala se 30 cm debela kolovozna 
ploča. Upotrebljena je pokretna čelična oplata (si. 3). 
Gornji dio cijevi (1200 m 3 ) izbetoniran je za 16—18 rad¬ 
nih sati. Primjenjena je vanjska i nutarnja čelična 
oplata produkcije »Blow Knox« u elementima dužine 
6,0 m i ukupne težine 600 tona. Ubacivanje betona u 
donji dio vršeno je direktno iz automiješalica u otvore 
oplate pomoću riža. Za gornji dio primijenjene su 
dvije metode ubacivanja, i to pomoću trakastog trans- 



Sl. 3: Priprema za betoniranje kolovoza 

portera i pomoću posude — kontenera (si. 4). Ugrađi¬ 
valo se efikasnim visokoturažnim oplatnim vibratorima 
i pervibratorima. Debljina cijevi je 90 cm, a slobodni 
prostor između armature je 60 cm, tako da je beto- 
nircima bio omogućen rad unutar oplate. 

Nakon izvršenog betoniran ja gornjeg dijela cijevi 
uklonjene su oplate i zrađena je vanjska, na već pret¬ 
hodno opisani način, nepropusna izolacija. Nakon toga 
izvršeno je zatvaranje sekcija na čelima, kako bi se 
ove mogle otpremiti na mjesto ugradnje u plivajućem 
stanju. Donji dio sekcija, tj. od dna cijevi do kolovozne 
ploče, zatvoren je armirano-betonskom pločom. Gornji 
dio zatvoren je konstrukcijom čeličnih nosača i 15 cm 
debelih gredica. Ova membrana daje dobro otješnjenje 
pomoću tri sloja asfaltne jute i 2,5 cm debelim za¬ 
štitnim slojem torkreta. 



SI. 4: Betoniranje gornjeg dijela cijevi 

Po završenoj izgradnji dviju sekcija obavljeno je 
plavljen je doka i odvlačenje plivaj ućih sekcija tunel - 
skih cijevi pomoću remorkera do mjesta ugradnje 
cca 3 km daleko. Radi postizavanja potrebne stabilno¬ 
sti sekcija u stanju plivanja otežane su cijevi balastom 
(pijesak na kolovoznoj ploči). V. J. 

TEHNIKA GRAĐENJA SLIČNIH BRANA 
ZAVISI O LOKALNIM USLOVIMA 

(Construction Methods and Equipment, Juni 1961) 

Dvije brane koje gradi Corp of Engineers armije 
USA, i to Keystone i Eufaula u bazenu rijeke Arkan- 
sas, vrlo su slične po konstrukciji, kao i po vrstama 
i količinama radova koje treba izvesti. Međutim, uslijed 
raznih lokalnih uslova u pogledu mogućnosti dobivanja 
betonskog agregata, kao i lociran ja glavnih uređaja 
građevinske mehanizacije (betonara, silosi za agregat 
i dr.), primijenjene su različite metode građenja. 

Betoniranje: Na obje brane primijenjene su 
praktički iste automatske toranj ske betonare Johnson 
sa po 3 miješalice sa bubnjem 3000 1. Razlika je u 
prijevozu betona od betonare do pokretne dizalice i to: 
Keystone primjenjuje prijevoz specijalnih prijenosnih 
posuda od 3,0 m3 pomoću kamiona (si. 1), dok Eufaula 
to vrši pomoću vagoneta na kolosijeku. Uslijed po¬ 
voljnijeg prilaza ovih prijevoznih sredstava dizalicama 
na brani Eufaula, ove se u radnoj operaciji okreću 
svega za 90° prema 180° kod Keystona. Time se po¬ 
stizava brži radni ciklus i za cca 10°/o veći prosječni 
učin betoniranja (150 m3/sat spram 137 m3/sat). 

Razlika je i u načinu betoniranja brane: Keystone 
izvodi piramidalni način, pri čemu je jedna sekcija 
brane izvedena do vrha ,dok su susjedne sekcije (vi¬ 
sine 2,25 m) izvedene za po jedan blok niže i sukce- 



Sl. 1: Kamionski prijevoz kontenera za beton 


sivno se dižu do vrha. Kod Eufaula se brana betonirala 
uzduž cijele dužine, pri čemu se betoniralo naizmje¬ 
nično u svakoj drugoj sekciji (si. 2). 

Za ugradnju betona primijenjene su na oba gradi¬ 
lišta teške, na kolosijeku pokretne dizalice (si. 3), kao 
i lakše, na gusjenicama pokretne dizalice za ona mje¬ 
sta kuda ne dosežu glavne dizalice. 

Opskrba vodom: Za proizvod agregata i be¬ 
tona i za njegu ugrađenog betona bile su potrebne 
znatne količine vode na obje gradnje. Voda na rije¬ 
kama je u oba slučaja sadržavala za beton štetne sa- 



Sl. 2‘ Betoniranje brane po cijeloj dužini 

stoj ine. Pročišćavanje te vode bilo bi odviše skupo. 
Zbog toga su izvođači na obje gradnje proveli opskrbu 
vodom iz cijevnih bunara. Na brani Eufaula upotreblja¬ 
van je isprva sistem bunara kojim je osušena gra¬ 
đevna jama brane, ali su time dobivene nedovoljne 
vodne količine, pa je trebalo instalirati posebni sistem 
cijevnih bunara. 

Proizvodnja pijeska: Keystone ima u koritu 
rijeke velike količine pijeska, koji se dobiva refuli- 
ranjem i cijevnim vodom se otprema na obalu, gdje 
se vrši separiranje krupnijih frakcija na sitima, a 
finijih hidrauličkim putem, pri čemu se uklanjaju mu¬ 
ljevite čestice (si. 4). 


SI. 3: Uređaj za hlađenje agregata i betonara 


Na gradnji Eufaula isto se zahtijeva kvaliteta pi¬ 
jeska. Proizvodnja separiranog pijeska provedena je 
slično pomoću sita i hidrauličkog separatora i olakšana 
je utoliko što je pijesak dobiven na samom gradilištu 
prigodom iskopa za sam objekat. 

Proizvodnja betonskog agregata: Key- 
stone ne raspolaže krupnijim agregatom, pa se ovaj 
doprema željeznicom iz šljunčare udaljene 40 km u 
4 frakcije: 150; 75; 40 i 20 mm. Agregat se na gradnji 
deponira na otvorenoj stožastoj deponiji, odakle pravil¬ 
no doziran dolazi u uređaj za hlađenje (si. 5). Pri tome 
se moči, i to zato, da se ukloni štetna prašina i jer 
se mokar agregat pri sušenju ohlađuje. Uređaj za 
hlađenje sastoji se od 3 silosa za krupniji agregat i 2 
silosa za pijesak, te provodi hlađenje na temperaturu 
+5° do 10° C. Nakon hlađenja se agregat ponovno 
separira u frakcije i neposredno pred miješanje težin¬ 
ski dozira prema propisanom omjeru. 

Eufaula upotrebljava agregat iz kamenoloma inve¬ 
stitora, koji je po postojećim cestama udaljen 45 km, 
no izgradnjom privremenog mosta preko rijeke skra¬ 
ćen je na svega 15 km. Uređaj za drobljenje sastoji se 
od primarne i sekundarne drobilice, koje proizvode 



SI. 4: Klasifikator pijeska 


agregat 0 20—150 mm. Nastali višak frakcija 75—150 
mm prerađivan je daljnjom konusnom drobilicom. 
Agregat se prevozi na gradnju kamionima na otvorene 
deponije, odakle se dalje doprema do uređaja za 
hlađenje i betonare principijelno slično kao na gradnji 
Keystone. 



SI. 5: Deponija agregata, uređaj za hlađenje i betonara 


V. J. 

OBAVIJEST O SEMINARIMA 

Od 5. III—17. III 1962. god. održat će se seminar iz 
»Primjenjene geomehanike« sa slijedećim temama: 

— Značenje geomehanike za građevnu tehniku 
— Glavne vrste tla, klasifikacija i identifikacija 
— Sondažni i istražni radovi 
— Geofizikalne karakteristike tla 
— Voda u tlu 

— Unutarnje sile, naprezanja i čvrstoća tla 
— Nosivost, dozvoljeno opterećenje i slijeganje tla 
— Geomehanička ispitivanja na terenu 
— Stabilnost terenskih kosina 
— Potisak tla 

— Primjena geomehanike kod plitkih fundiran ja 

— Primjena geomehanike kod dubokih fundiran ja 

— Primjena geomehanike kod zemljoradnje i vo¬ 
dogradnje 

— Primjena geomehanike kod cestogradnje i aero¬ 
droma 

— Primjena geomehanike kod obrambenih nasipa 
i brana 


— Novija literatura sa područja Geomehanike. 

Seminar će se održati u prostorijama AGG fakul¬ 
teta, Zagreb, Kačićeva 26. 

Ujedno obaviještavamo zainteresirane, da će se od 
5. III—17. III 1962. god. održati i seminar »Završni 
građevni radovi« sa temama: 

— Organizacija izvođenja obrtničkih radova u 
skladu sa izvođenjem građevnih radova 

— Izvođenje podova u zgradarstvu 

— Izvođenje stolarskih radova 

— Izvođenje soboslikarskih, ličilačkih i fasaderskih 
radova u zgradarstvu 

— Izvođenje limarskih radova, izolacija u vezi sa 
limarskim radovima i pokrivačkim radovima 

— Pećarsko-keramički radovi, prirodni i umjetni 
kamen 

— Faze rada po normi i obračun zanatskih radova 
(tumačenje i primjene). 

Seminar će se održati u prostorijama Društva 
GIT-a, Zagreb, Berislavićeva ul. 6. 

J. K. 


bibliografija -— 

DOKUMENTACIJA ZA GRAĐEVINARSTVO 
I ARHITEKTURU 

Izdaje: Centar za unapređenje građevinarstva Savezne 

građevinske Komore, Beograd, Božidara Adžije 21 

Br. 31 — Septembar 1961. 

ISPITIVANJE SPOJEVA SA PREDNAPREGNU- 
TIM VUCIMA (tema 255). Potpun tekst elaborata izra¬ 
đenog u Institutu za metalne konstrukcije Univerziteta 
u Ljubljani. Uvod; Program ispitivanja; Ispitivanje 
vijaka; Ispitivanje spojeva; Zaključci; Literatura. Ispi¬ 
tivanje izvršio i elaborat napisao inž. Ciril Šivic. 
18 str., 5 tab., 19. si. 

IZVIJANJE ŠTAPOVA OD PREDNAPREGNUTOG 
BETONA (tema 58). Potpun tekst elaborata izrađenog 
u Institutu za ispitivanje materijala NR Srbije u Beo¬ 
gradu. Elaborat izradio inž. Boško Petrović. 6 str., 
5 si. 

ISPITIVANJE KVALITETA LAKIH GRAĐEVIN¬ 
SKIH PLOČA (tema 111). Potpun tekst Privremenih 
tehničkih propisa za lake građevinske ploče od drvene 
vune i mineralnog veziva i prikaz elaborata izrađenog 
u Institutu za ispitivanje materijala NR Srbije. Ispi¬ 
tivanje izvršili inž. Simča Paligorić, tehn. Lepa Bla- 
žević i tehn. Ljubica Nikolić. Prikaz napisao inž. P. 
Brzaković. 42 str., 31 tab., 16 si. 

OPITNA SUŠARA ZA OPEKARSKU INDUSTRIJU 
(tema 106). Potpun tekst elaborata koji je obradio 
Centar za unapređenje industrije građevinskog mate- 
jala u Novom Sadu u saradnji sa preduzećem za pro- 
jektovanje, izradu i montažu strojarske i elektro- 
opreme »Braća Kavurić«. Elaborat izrađen u Centru 
za unapređenje industrije građevinskog materijala u 
Novom Sadu, a projekat prototipa sušare izradili pro¬ 
jektanti preduzeća »Braća Kavurić« iz Zagreba. 20 
str., 7 si., 7 tab. 

FIZIČKO-HEMIJSKE KARAKTERISTIKE BITU¬ 
MENA (tema 261) Prikaz elaborata izrađenog u Insti¬ 
tutu za ispitivanje materijala NR Srbije. Elaborat 
obradio inž. Dušan Svetel. Prikaz inž. D. Svetel. 2 str. 

IZVJEŠTAJI STIPENDISTA TEHNIČKE POMOČI 
— 20 deo. Anotacije o 30 izveštaja naših stručnjaka 


koji su u inostranstvu proučavali razne stručne pro¬ 
bleme kao stipendisti Tehničke pomoći. 

CENE GRAĐEVINSKOG MATERIJALA ZA JUL 
1961. GODINE prema evidenciji Savezne građevinske 
komore. 4 str. tabela. 

CENE GRAĐEVINSKOG MATERIJALA ZA AV- 
GUST 1961. godine prema evidenciji Savezne građe¬ 
vinske komore. 4 str. tabela. 

Br. 32 — Oktobar 1961. god. 

PREDLOG TIPSKOG SANITARNOG ČVORA KU¬ 
HINJA—KUPATILO (tema 153). Rezultati ispitivanja 
teme »Predlog tipskog sanitarnog čvora kuhinja—ku¬ 
patilo« koji treba da omoguće racionalizaciju radova 
u stambenoj izgradnji i time uproste i olakšaju rad 
projektanata i izvođača, što predstavlja bitan eleme- 
nat sniženja troškova i ubrzanja procesa građenja. 
16 str., 33 si. 

ISKORIŠČENJE KAOLINSKOG GRANITA SA 
PLANINE MOTAJICE KAO SIROVINE ZA KERA¬ 
MIČKU INDUSTRIJU (tema 419). Prikaz elaborata 
izrađenog u rudniku i separaciji kaolina »Motajica« 
u Bosanskom Kobašu. Geološka istraživanja izvršili 
saradnici rudnika i separacije. Hemijske analize vršene 
su u Institutu za herniju silikata u Zagrebu, na Ka¬ 
tedri za tehnologiju mineralnih sirovina Rudarskog 
fakulteta u Beogradu i u Fabrici šamota u Aranđe- 
lovcu. Keramička ispitivanja su vršena u Institutu za 
ispitivanje materijala u Beogradu i u Zavodu za ispi¬ 
tivanje materijala i konstrukcija u Ljubljani. Radovi 
na poluindustrijskoj separaciji u Bosanskom Kobašu 
izvođeni su pod nadzorom stručnjaka Zavoda za geo¬ 
loška ispitivanja i istraživanja tla i građevinskog 
materijala u Sarajevu, Katedre za pripremanje mine¬ 
ralnih sirovina Rudarskog fakulteta u Beogradu i 
Instituta za herniju silikata u Zagrebu. Prikaz inž. 
P. Brzakovića. 16 str., 11 tab. 

ISTRAŽIVAČKI RADOVI U INDUSTRIJI OPE¬ 
KARSKIH PROIZVODA (tema 87). Prikaz elaborata 
izrađenog u Zavodu za ispitivanje materijala u Lju¬ 
bljani. Elaborat izradili inž. V. Turnšek i V. Ogorelec. 
Ispitivanjima rukovodio V. Ogorelec. Prikaz inž. M. 
N'ikolića. 14 str., 4 si. 

Bibliografija 


GRAĐEVINAR 


KONSTRUKCIJE OD ARMIRANE I PREDNA- 
PREGNUTE KERAMIKE (tema 117). Prikaz elaborata 
izrađenog u Institutu za ispitivanje materijala NR Sr¬ 
bije — Odeljenje za beton. Elaborat izradio inž. Dimi- 
trije Certić. Prikaz inž. V. Predaveca. 8 str. 

OSVETLJENJE ULICA. Prevod članka »Street 
Lighting« u časopisu »The Architectural Review«, 
1960 5 str 9 si 

MONTER CENTRALNOG GREJANJA — KVALI- 
FIKOVANI RADNIK (minimalni zahtevi za stručno 
obrazovanje kadrova u građevinarstvu). 4 str. 

MONTER CENTRALNOG GREJANJA — VISOKO- 
KVALIFIKOVANI RADNIK (minimalni zahtevi za 
stručno osposobljavanje kadrova u građevinarstvu). 
4. str. 

MONTER KLIMATIZACIJE VENTILACIJE — 
KVALIFIKOVANI RADNIK (minimalni zahtevi za 
stručno osposobljavanje kadrova u građevinarstvu). 
4 str. 

MONTER KLIMATIKACIJE I VENTILACIJE — 
VISOKOKVALIFIKOVANI RADNIK (minimalni zah¬ 
tevi za stručno osposobljavanje kadrova u građevi¬ 
narstvu) 2 str 

MONTER VODOVODA, KANALIZACIJE I SANI¬ 
TARNIH UREĐAJA — KVALIFIKOVANI RADNIK 
(minimalni zahtevi za stručno osposobljavanje radnika 
u građevinarstvu). 2 str. 

MONTER PLINSKIH UREĐAJA — VISOKOKVA¬ 
LIFIKOVANI RADNIK (minimalni zahtevi za stručno 
obrazovanje kadrova u građevinarstvu). 4 str. 

KAMENAR — KVALIFIKOVANI RADNIK (mini¬ 
malni zahtevi za stručno obrazovanje kadrova u gra¬ 
đevinarstvu). 2 str. 

CENE GRAĐEVINSKOG MATERIJALA U SEP¬ 
TEMBRU 1961. GODINE prema evidenciji Savezne 
građevinske komore. 16 str. tabela. 

BILTEN, Br. 2, Saveza građevinskih inženjera i 
tehničara Jugoslavije, Beograd, 1961.: Zaključci III 
redovnog zasedanja glavnog odbora Saveza građevin¬ 
skih inženjera i tehničara Jugoslavije. — Izvod iz 
zaključaka III plenuma centralnog odbora Saveza 
inženjera i tehničara Jugoslavije. — Prva redovna go¬ 
dišnja skupština Saveza građevinskih inženjera i teh¬ 
ničara Makedonije. — Deveta godišnja skupština Sa¬ 
veza građevinskih inženjera i tehničara Srbije. — 
Prikaz VI redovne skupštine Savezne građevinske ko¬ 
more — Izlaganje sekretara za industriju Saveznog 
izvršnog veća Danila Kekića. 

Broj 3 istog BILTENA: IV zasedanje glavnog od¬ 
bora Saveza građevinskih inženjera i tehničara Jugo¬ 
slavije. — II međunarodni sajam građevinarstva. — 
Otvaranje Centra za osposobljavanje instruktorskih 
kadrova u građevinarstvu. — Iz rada Savezne građe¬ 
vinske komore. — III sednica upravnog odbora. — Iz 
rada specijalnih društava — Održan IX međunarodni 
kongres za hidraulička istraživanja. — Neke značaj¬ 
nije delatnosti Jugoslavenskog društva za mehaniku 
tla i fundiranje. — Iz rada sreskih društava. — Rad 
i uspesi Društva građevinskih inženjera i tehničara 
kotara Rijeka. 

Broj 4 BILTENA donosi: Zaključci izvršnog odbora 
Saveznog odbora SSRNJ o radu društvenih organiza¬ 
cija. — Zapisnik sa sastanka Komisije Izvršnog odbo¬ 
ra sa predsednicima republičkih saveza i specijalnih 
društava održan 11. XI 1961. — Iz rada republičkih 
saveza. — III plenum SGITH održan 29. i 30. X 1961. 
— Iz rada sreskih društava — Plan rada Komisije za 
stručno uzdizanje kadrova sreskog društva GIT Sara¬ 
jevo. — Kursevi i seminari — Programi kurseva »Ce¬ 
ment i beton« i »Građevinska mehanizacija« koje odr¬ 
žava Društvo GIT Zagreb. — Kratke vijesti. 

CEMENT, časopis industrije cementa Jugoslavije, 
br. 1, Zagreb 1961.: V. Korać: Neka zapažanja pri 
ispitivanju postojanosti volumena u vezi sa sadrža¬ 
jem vapna u cementu. — O. Horvat: Kugle za mlje¬ 
venje i njihova upotreba u cementnoj industriji. — 
D. R. Sharp • Posni beton i zemlja stabilizirana ce¬ 


mentom kao podloga za izgradnju cesta i aerodroma. 

— Iz stranih časopisa. — Prikaz knjiga. — Vijesti iz 
domaće industrije cementa. — Vijesti iz svjetske indu¬ 
strije cementa. 

Broj 2 istog časopisa: Horvat: Primjena auto¬ 
matizacije u industriji cementa. — V. Korać: O 
veličinama disperzije rezultata pri primjeni različitih 
metoda za određivanje specifične težine. — Dj. P o- 
pović : Kretanje potrošnje cementa u Jugoslaviji od 
1956. do 1960. — M. Kuenemann : Cement od zgure 
u Francuskoj. — Aktuelne teme. — Iz stranih časo¬ 
pisa. — Prikaz knjiga. — Vijesti iz domaće industrije 
cementa. — Vijesti iz strane industrije cementa. 

PUT I SAOBRAĆAJ, Br. 3, časopis direkcije pu- 
teva i društva za puteve NR Srbije, Beograd, 1961.: 
Inž. R. Jauković: Put Preljina — Ćačak — Titovo 
Užice. — Inž. D. M a c u r a : Stajališta i parkirališta 
na Autoputu. — Inž. I. Papo: Blato — neprijatelj 
asfaltnog kolovoza. — Inž. Z. J o k s i ć : Učešće geo- 
mehaničkih laboratorija na građenju autoputa kroz 
Srbiju. — Inž. O. D i c k o v : Primena stabilizacije tla 
cementom u Švajcarskoj. 

NAŠE GRAĐEVINARSTVO, Br. 10, organ Saveza 
inženjera i tehničara građevinske struke FNRJ, Beo¬ 
grad 1961.: Vladislav V1 a h o v i ć : Injekciona za¬ 
vjesa Uzdomir. — Dušan B r k i ć : Projektovanje pod¬ 
zemne konture brana na nestenovitom tlu. — Kon- 
stantin Doluhanov: Direktno dimenzioniranje jed¬ 
nog oblika potpornog zida. — In memoriam. 

Br. 11 — 1961.: Branko Poljanec: Usavršavanje 
organizacije radova u niskogradnji u građevinarstvu. 

— Konstantin Bobrov: Kompleksno uređenje Ve¬ 
like Morave. — Jože Starič: Nekoliko karakteri¬ 
stika novih francuskih propisa za opterećenje i ispi¬ 
tivanje cestovnih mostova. — Risto T a 1 e v : Gra¬ 
fički prikaz međusobne zavisnosti elemenata raznih 
klotoida (sličnost klotoida). — Tehnički pregled. 

Br. 12 — 1961. istog časopisa: Rade Stanisavlje- 
v i ć : Sanacija terena na pruzi Titograd—Bar. — Mi- 
losav J a n j i ć : Geološki građevinski materijal NR 
Srbije. — Stručne knjige i časopisi. 

BILTEN, br. 3, izdaje Savez jugoslavenskih labo¬ 
ratorija za ispitivanje i istraživanje materijala i kon¬ 
strukcija, Beograd, 1961.: Izvori finansiranja izdava¬ 
čkog rada. — Inž. Savo V e s e 1 : Uređaj za zatezno 
ispitivanje do 1000 tona. — Pregled radova članova 
Saveza u 1960. godini. — Bibliografija. — Vesti iz 
organizacije. — Iz drugih organizacija. — Naši por¬ 
treti: Inž. Ivan Karpinski. 

Br. 4 istog časopisa: Za širu osnovu u radu Saveza. 

— B. Davidović-M .Čemerikić: Proizvodnja 
lakih građevinskih ploča od drvene vune mekih lišća- 
ra. — Pregled radova članova Saveza u 1960. god. — 
a) Centar za unapređenje industrije građevinskog ma¬ 
terijala, b) Zavod za varjenje LRS. — Bibliografija. 

— Vesti iz organizacije. — Iz naših zavoda, laborato¬ 
rija i instituta. — Naši portreti: Inž. Vlastimir Tu- 
fegdžić. 

CESTE I MOSTOVI, Br. 5—6, Zagreb, 1961.: Dr 
Zvonimir Jelinović: Kongres međunarodne unije 
za javni saobraćaj u Kopenhagenu. — Slavko H ri¬ 
sto v : Proučavanje tla pri izgradnji cesta. — Milan 
Šporčić: Univerzalni utovarivač; Pokretna asfaltna 
miješalica. — I. E.: Kako su naši borci premostili Ne¬ 
retvu; Motopija — potpuno motorizirani grad buduć¬ 
nosti; Ceste i mostovi u Islandu. 

Br. 7—8 istog časopisa: O novoj organizaciji ce¬ 
stovne službe — Informacija redakcije časopisa. — 
Inž. Stjepan L a m e r : Nova organizacija cestovne 
službe u Hrvatskoj. — Zakon o poduzećima za putove. 

— Osnovni zakon o javnim putovima. — Nikola V u č- 
k o v i ć : Novi zakoni o putovima. — Inž. Stjepan 
L a m e r : Osnivanje poduzeća za ceste i reorgani¬ 
zacija cestovne službe. — Inž. Mihajlo Kudiš : Sa- 
bijanje tla u cestogradnji putem vibracija. — Ceste 
i mostovi u našoj zemlji. — ceste i mostovi u stranom 
svijetu. — Bibliografija. 



„HOVOTEHHA 44 

GRAĐEVNO PODUZEĆE KARLOVAC 

Obala Račkoga b. b. 

Telefon 218 i 228 


Izvodi sve vrste: 

RADOVA U VISOKOGRADNJAMA 
RADOVA U NISKOGRADNJAMA 
PROJEKTNIH USLUGA 
OBRTNIČKIH RADOVA 


»POMGRAD« 

POMORSKO GRAĐEVNO PODUZEĆE 


Telefoni: 3043 
2578 
2904 
2116 


SPLIT 


PROJEKTIRA I IZVODI SVE VRSTE POMORSKIH RADOVA 
U ZEMLJI I INOZEMSTVU 




T 

GRAĐEVNO PODUZEĆE 

ZAGREB, ILICA 44-TEL. 24-314, 34-822 

E 

IZVODI 

sve vrste 

visokogradnja i niskogradnja 

M 

na teritoriju cijele 

države 

P 


O 

GRAĐEVNO PODUZEĆE 









Građevinsko preduzeće 


»VRANIĆA« 

SARAJEVO 


Direkcija: SARAJEVO, Ulica J. N. A. br. 17 


Telefoni: Direktor: 45-75 

Glavni inženjer: 37-53 

Tehnički sektor: 61-78 

Komercijalni odsjek: 30-33 

Direktor PRS-a: 51-08 

Privrednoračunski sektor: 51-08 
Centrala: 64-84 i 64-83 


IZVODI 

sve vrste građevnih radova iz oblasti 
visokogradnje, industrogradnje 
i niskogradnje 











4 Poluautomatske i potpuno auto¬ 
matske hidraulične preše za pro¬ 
izvodnju ploča iz umjetnog ka¬ 
mena prema postupku za pla¬ 
stične mase 


LAEIS 


Kapacitetne 
konstrukcije moderne 
izvedbe za industriju 
umjetnog kamena! 


1 Automatska presa s obrtnim sto¬ 
lom do 500 t za betonske ploče 
do max. 750X500 mm 

2 Planetni prisilni mješač s diza¬ 
lom do 1000 I sadržine ili bez 
njega 

3 Automatski brusač ploča za ploče 
iz umjetnog kamena do max. 
400X400 mm 

V 

SURAĐUJTE 


OGLASUJTE 

U 


U 

»GRAĐEVINARU«! 


»GRAĐEVNARU«! 









ČVRSTOĆA * TRAJNOST * SIGURNOST 
EKONOMIČNOST # ESTETSKI IZGLED 
TO SU OSNOVNE ODLIKE GRAĐEVINSKIH 
KONSTRUKCIJA IZVEDENIH IZ BEŠAVNIH 
ČELIČNIH CIJEVI. SVE POTREBNE INFORMA¬ 
CIJE U VEZI PRIMJENE BEŠAVNIH CIJEVI 
U GRAĐEVINARSTVU BEZOBAVEZNO DAJE 


ŽELJEZARA SISAK 

TELEFONI: 441 do 450 (10 linija) 





VIADVKT 

QPAĐEVNO PODUZEĆE-ZAQREB 











